Odluka /Vlada TK: Odobreno 170.000 KM za dobitnike ratnih priznanja i odlikovanja / Radio Sarajevo\nOdluka / Vlada TK: Odobreno 170.000 KM za dobitnike ratnih priznanja i odlikovanja\n16. 08. 2016. u 14:50:00 Fena\nVlada TK-a usvojila je Odluku o odobravanju sredstava na ime jednokratnih novčanih primanja dobitnicima ratnih priznanja i odlikovanja i članovima uže porodice poginulog, umrlog ili nestalog dobitnika ratnog priznanja i odlikovanja u 2016. godini.\nZa ove namjene iz budžeta TK izdvojena su sredstva od 170.000 KM.\nMinistar za boračka pitanja u Vladi TK Fahrudin Skopljak kazao je na pres-konferenciji da je pravo na jednokratna novčana primanja dobitnicima ratnih priznanja i odlikovanja utvrđeno Zakonom o dopunskim pravima boraca.\nPo njegovim riječima, na području TK ovo pravo konzumira 443 dobitnika najviših ratnih priznanja, od toga 308 zlatnih ljiljana.\nVlada TK usvojila je i Odluku o izmjenama Programa korištenja sredstava za realizaciju dopunskih prava i ostalih izdvajanja s kriterijima za raspodjelu korisnicima boračko-invalidske zaštite u 2016. godini.\nDo izmjene ovog programa je došlo, pojašnjava Skopljak, zbog potrebe da se izmijene određeni rokovi za završetak izrade monografije Drugog korpusa.\nCJB Bijeljina / Zvornik: Sankcioniran policijski službenik zbog nepropisnog parkiranja\nVlada RS-a / U Prnjavoru pronađeno vojno naoružanje\nMostar / Čović i Radončić na večeri: Otvorili smo hrvatsko-bošnjačku knjigu


Nova web prezentacija kostolačke kompanije - CPU\nNova web prezentacija kostolačke kompanije\nNakon kraćeg perioda u kome je pripremljen novi sadržaj i promenjen dizajn, 18. septembra je postavljen je novi zvanični web sajt Privrednog društva „Termoelektrane i kopovi Kostolac“. Web sajt je kreiran korišćenjem najnovijih tehnologija, koje su bazirane na Microsoft SharePoint 2013 platformi. Starije verzije Microsoft SharePoint platforme, kako smo saznali u Informacionom sektoru kostolačke kompanije, već su korišćene za razmenu internih dokumenata kroz portale dostupne određenim grupama zaposlenih u PD „TE – KO Kostolac“.\nPrimenom najnovije verzije, osim unapređenja postojećih internih portala, biće omogućena i njihova integracija kroz zvanični web sajt PD, sa kontrolisanim pristupom, tako da će interni portali preko web sajta biti dostupni zaposlenima PD „TE – KO“ u svakom trenutku i sa bilo kog mesta, ukoliko postoji pristup internetu.\n– Izrada web sajta PD „TE – KO Kostolac“ na Microsoft SharePoint 2013 platformi, je Direkcija za Informacione i Komunikacione tehnologije EPS-a ocenila kao Projekat od opšteg interesa za EPS grupu, rekla nam je Snežana Stefanović, rukovodilac Sektora za IS i dodala: – Odabrana platforma, osim primene najsavremenijih tehnologija, omogućava i veći stepen integracije web sajtova svih PD u sastavu EPS-a, što je u duhu aktuelnih procesa korporativizacije. Iz navedenih razloga odobreno je angažovanje Microsoft eksperata iz ove oblasti, a na osnovu postojećeg ugovora između EPS–a i Microsoft-a. Održan je workshop kome su prisustvovali predstavnici svih privrednih društava iz sastava Elektroprivrede Srbije, a rezultat je dokument „Proof off concept“’, u kome su definisani svi zahtevi koje novi sajt u budućnosti mora da ispuni. U praktičnom delu je realizovan i pilot projekat web sajta za PD „TE – KO Kostolac“, istakla je Snežana Stefanović.\nNovina je i da se sajt PD TE-KO sada „hostuje“ na serverima PD „TE – KO Kostolac“, a dalji razvoj implementiranog rešenja je u potpunosti u nadležnosti i pod kontrolom zaposlenih u Sektoru za IS, tako da je moguće menjanje izgleda i sadržaja sajta u zavisnosti od budućih potreba.\nTags: Collaboration and Content Solutions, SharePoint, Solution Architecture Design, Web Development\nMarch 1, 2016 1:25 pm\nPrimer uspešne implementacije Office 365 rešenja\nFebruary 26, 2015 1:07 pm\nTags: Collaboration and Content Solutions, Microsoft, Office 365, Project, SharePoint\nSeptember 26, 2014 12:58 pm\nTel: +381 11 406 9740\nZakazivanje ispita: +381 11 406 9740\nKralja Milana 4 III Sprat\n© 2021 Bento WordPress theme - Satori Studio


Firme u stečaju dužne 700 miliona KM @ InfoBijeljina \nKakva je trenutna struktura poreskog duga u Republici Srpskoj. Nisu korišćena prava da se na vrijeme naplati porez.\nIpak, kako trvrde u Ministarstvu finansija, dug RS poslednjih godina pokazuje tendenciju opadanja, a što je rezultat preduzetih mjera Poreske uprave na njegovom smanjenju, prije svega kroz implementaciju integrisanog informacionog sistema, kojim je omogućena automatizacija postupka redovne i prinudne naplate. Na ovaj način sistem sada ne dozvoljava da se gomilaju dugovanja poreskih obveznika, ali se smanjio i uticaj ljudskog faktora na minimum.\nAnalizirajući strukturu duga, u Ministarstvu finansija RS došli su do zaključka da je struktura samog duga loša, odnosno da glavninu duga čini dug kod poreskih obveznika koji su u stečaju, likvidaciji ili nesolventni i kod kojih se procjenat naplativosti kreće do 10 odsto, i stari dug poreskih obveznika koji su odavno prestali sa radom i kod kojih ne postoji niti imovina, niti druga sredstva iz kojih bi se ovaj dug eventualno mogao naplatiti, kaže, za "Novosti", Zora Vidović, ministarka finansija RS.\n- Dug kod navedenih poreskih obveznika iznosi od 680 do 700 miliona KM. Takođe, veliki problem u naplati imamo sa dugovanjima zdravstvenih ustanova. Naime, ukupan iznos dospjelih a neizmirenih obaveza javnih zdravstvenih ustanova na dan 30. 6. 2019. godine iznosi 250,69 miliona KM, što je, u poređenju sa iznosom dospjelih a neizmirenih obaveza na dan 31. 12. 2018. godine, više za 36,11 miliona KM - ističe ministarka Vidović.\nOna kaže da je rješavanje pitanja poreskih dugovanja javnih zdravstvenih ustanova dodatno otežava činjenica da je riječ o poreskim obveznicima, koji obavljaju veoma osjetljivu djelatnost od javnog interesa, kod kojih nije moguće primijeniti sve mjere prinudne naplate propisane zakonom, jer bi to dovelo do onemogućavanja pružanja zdravstvene zaštite građanima u tim ustanovama.\n- Očigledno se u prošlosti nisu koristili zakonski mehanizmi kako bi se na vrijeme naplatio porez i pratilo gomilanje dugovanja i da se tome na vrijeme stane na kraj - ističe Pavlović.\nOn dodaje da se sada radi po drugom principu i da Poreska uprva RS ima i novi softver i da se poreski obveznici obavještavaju odmah ukoliko kasne sa uplatama.\n- Najbolje rješenje bi bilo da se taj milionski dug, pogotovo preduzeća u stečaju i koja su likvidirana, izbriše, odnosno proglasi gubitkom, i da se prati poslovanje preduzeća koja sada postoje na području RS - ističe Pavlović.\nPoreska uprava Republike Srpske je u prvih osam mjeseci ove godine na račun javnih prihoda RS prikupila 1,674 milijarde KM, što je za 51,5 miliona KM ili tri odsto više u odnosu na isti period prošle godine, uz nastavak rasta prihoda od doprinosa, koji su već za osam mjeseci premašili milijardu KM, što predstavlja rekordnu naplatu od osnivanja Poreske uprave RS.


Novi virus, dolazi iz iste grupe virusa kao i SARS koji je u epidemiji 2002. i 2003. godine ubio gotovo 800 osoba u 37 zemalja, a zarazio više od 8.000.\nVesti 21.01.2020. - 21:50h Autor: Beta/Bizlife\nČetvrta osoba umrla je od novog tipa koronavirusa u Kini, saopštile su jutros lokalne vlasti. Najnoviji smrtni slučaj je muškarac, star 83. godine, u Vuhanu, gde je zabeležen i prvi slučaj.\nU epidemiji je juče potvrđen prenos s čoveka na čoveka, što povećava mogućnost da bi zaraza mogla da se širi brže i na većem prostoru.\nPredsednik Kine Si Đinping pozvao je vladu da preduzme sve mere u borbi protiv epidemije.\nSvetska zdravstvena organizacija sazvala je za sredu sastanak stručnog odbora za hitne slučajeve zbog epidemija koronavirusa u Kini.\nOčekuje se da ta svetska organizacija dones odluku da li je epidemija smrtonosnog virusa u Kini predstavlja vanrednu situaciju na međunarodnom nivou.\nTo se navodi u saopštenju SZO, a koje je objavljeno nakon što se virus, koji je prvi put otkriven u gradu Vuhan i gde je zaraženo skoro 200 osoba, proširio na druge kineske gradove, uključujući Peking i Šangaj i nakon što je otkriveno da ima zaraženih i van granica Kine, preneo je Rojters.\nKina je potvrdila ukupno 300 slučajeva koronavirusa na svojoj teritoriji, koji su prvi put otkriveni u centralnom gradu Vuhan.\nDo sada je zvanično potvrđeno da je upala pluća izazvana novim virusom odnela živote četiri osobe.\nKorona virus spada u širu porodicu virusa, ali samo šest, odnosno sedam sa poslednjim, su poznati da utiču na ljude. Naučnici veruju kako je virus potekao od životinjskog izvora. Iako se za sada smatra da je virus potekao sa ribarnice u Vuhanu, još uvek nije potvrđeno porijeklo niti kako se prenosi sa čoveka na čoveka.\nRibarnica za koju se sumnja da je početna tačka širenja virusa, zatvorena je od 11. januara kako bi sprečili još veću epidemiju.\nKinaVirusKineski virusnovi virussmrt


Španovićeva pobedila na mitingu u Diseldorfu\nBeta 3. februara 2016. 22:50\nSrpska atletičarka Ivana Španović pobedila je u sredu uveče na mitingu u Diseldorfu u skoku u dalj.\nOna je u trećoj seriji ostvarila skok od šest metara i 79 centimetara, što je najbolji rezultat u 2016. godini na svetu.\n„Drago mi je da sam pobedila. Radujem se rezultatu od 6,79 metara u ovom trenutku. S obzirom na to da je ovo prvo takmičenje u sezoni, išla sam iz skraćenog zaleta i bez velikih očekivanja. Pošto tek ulazim u takmičarski ciklus biće vremena i za neophodno usavršavanje kada je u pitanju dolazak na dasku. Nadam se da će cela godina proteći u pobedama i bez povreda, jer je ovo zaista odličan start“, rekla je Španovićeva nakon takmičenja.\nDrugo mesto na mitingu u Diseldorfu zauzela je Nemica Aleksandra Veser sa novim ličnim rekordom od 6,72 metara, dok se na trećem stepeniku pobedničkog postolja našla Britanka Šara Proktor sa rezultatom od 6,69.


RTCG - Radio Televizija Crne Gore - Nacionalni javni servis :: Fudbal :: Antisemitske uvrede navijačima Makabija u Berlinu\n01. 10. 2021. 13:58 >> 13:56 0\nAntisemitske uvrede navijačima Makabija u Berlinu\nGrupa navijača Union Berlina vrijeđala je navijače Makabija iz Haife i uzvikivala antisemitske parole tokom utakmice dvije ekipe u Ligi konferencija u Berlinu.\nUnion je sinoć u Berlinu pobijedio Makabi sa 3:0, u utakmici drugog kola Lige konferencija, igranoj na Olimpijskom stadionu koji je izgrađen 1936. godine za Olimpijske igre organizovane u nacističkoj Njemačkoj.\nZbog restrikcija u vezi sa koronavirusom, utakmici su prisustvovala 23.324 navijača, od čega gotovo 1.000 pristalica Makabija.\nOmladinski ogranak lokalnog njemačko-izraelskog društva saopštio je da su njegove članove tokom utakmice vrijeđali pojedini domaći navijači, dok su sjedjeli zajedno na tribini, izmiješani sa pristalicama Uniona. Navedeno je da ih je grupa navijača Uniona gađala pivom i uzvikivala: "Jevreji".\nNavijači njemačke ekipe su pokušali da zapale izraelsku zastavu, koji su oteli od jedne navijačice, prije nego što ih je u tome spriječila policija.\n"Bilo je i navijača Uniona koji su se protivili takvom ponašanju. Mi smo morali da pređemo u dio na kome su bili smješteni navijači Makabija kako bismo bili bezbjedni", navedeno je.\nMreža koja se bavi borbom protiv diskriminacije u evropskom fudbalu FARE, saopštila je danas da su "svjedoci bili šokirani nivoom antisemitizma" na utakmici i objavila je fotografije na kojima se vidi kako navijač Uniona izvodi nacistički pozdrav prema gostujućim navijačima i vrijeđa one koji su ga upozorili na ponašanje.\nNa fotografijama se vidi kako još jedan navijač izvodi nacistički pozdrav, koji je zabranjen u Njemačkoj i kažnjiv zatvorom.\nFudbalski klub Makabi iz Haife nije poslije utakmice prijavio incidente.\n"Hvala na sjajnom gostoprimstvu. Ovo je bila uzbudljiva utakmica pred vašim i našim navijačima, na ovom stadionu koji ima posebno značenje. Hvala, vidimo se ponovo u Izraelu", naveo je klub na Tviteru.\nNavijači Uniona su na svom blogu osudili ponašanje pojedinih navijača i naveli da riječi "odvratno" i "apsolutno sramotno" nijesu adekvatne da se opiše takvo ponašanje.\nUtakmica između Totenhema i Rena neće biti odigrana\nPartizan jedva do evropskog proljeća\nBodo iznenadio Romu, Totenhem slavio...\nMinimalan poraz Partizana od Genta


Njemačka: Odluka o povlačenju mjera tek u januaru - Grad Brčko online\nNjemačke vlasti odlučivaće o eventualnom ukidanju antiepidemijskih mjera tek početkom januara, izjavio je danas Armin Lašet, premijer najmnogoljudnije njemačke savezne pokrajine Sjeverna Rajna-Vestfalija u intervjuu za Dojčlandfunk radio.\nOn je apelovao na građane da vode računa o higijeni i sprovode mjere socijalne i fizičke distance kako bi se smanjio talas širenja virusa korona.\nNjemačka kancelarka Angela Merkel je saglasna sa liderima 16 njemačkih saveznih pokrajina da se antiepidemijske mjere produže i pooštre najmanje do 20. decembra, a po svim pokazateljima i nastave do januara, prenio je Rojters.\nPrema zvaničnim podacima Instituta „Robert Koh“, u posljednja 24 sata u Njemačkoj je potvrđeno još 14.611 novozaraženih, oko hiljadu manje nego prije nedjelju dana, ali trebalo bi imati u vidu i da se tokom vikenda testira manji broj ljudi nego u toku radne nedjelje.\nMoskva: Navaljni nije imao otrove u telu dok je bio u Rusiji


Bezbednost i zdravlje na radu, Beograd, Online - putem interneta…\nPolaganje ispita za stručna lica za obavljanje poslova u oblasti BZR\n21,22,23,24 i 25. februar 2022. godine\nKneza Miloša 12 sala VI/mogućnost praćenja preko VEBINARA\nInformaciju o načinu pristupanja vebinaru dobićete putem mejla 10.decembra do kraja dana\nOpšti deo Programa za polaganje ispita\n- međunarodni pravni izvori u oblasti bezbednosti i zdravlja na radu i sistem bezbednosti i zdravlja na radu u Republici Srbiji;\n- prava, obaveza i odgovornosti poslodavaca i zaposlenih prema propisima u oblasti rada, zdravstvene zaštite i socijalnog osiguranja (radni odnosi, zdravstvena zaštita, zdravstveno osiguranje i penzijsko i invalidsko osiguranje).\nPosebni deo ispita\n- način i postupka procene rizika na radnom mestu i u radnoj okolini\n- opšte i posebne mera bezbednosti i zdravlja na radu;\n- metodološki postupaci pregleda i provere opreme za rad, odnosno opreme koja podleže preventivnim i periodičnim pregledima i proverama u skladu sa propisima u oblasti bezbednosti i zdravlja na radu;\n- metodološki postupaci ispitivanja uslova radne okoline, odnosno hemijskih, bioloških i fizičkih štetnosti (osim jonizujućih zračenja), mikroklime i osvetljenosti.\n- Posebni deo Programa obezbeđuje da se stručno, odnosno odgovorno lice, saglasno poslovima koje obavlja i licenci koja mu se izdaje, osposobi za primenu specifičnih mera i postupaka u oblasti bezbednosti i zdravlja na radu koji se mogu primeniti ili koji se obavezno primenjuju kod poslodavca kod koga obavlja poslove.\nProcena rizika jednog radnog mesta- praktični primer-rad sa polaznicima\nVAŽNO: Prilikom popunjavanja prijave za svakog polaznika neophodno je upisati njegovu mejl adresu, jer se ista generiše kao korisničko ime i stoga se ne može koristiti ista mejl adresa za više polaznika.\nPREDAVAČI: Safety Way Solution d.o.o.\nTim stručnjaka za sve oblasti bezbednosti i zdravlja na radu, zaštite od požara i zaštite životne sredine (HSE), sa značajnim praktičnim iskustvom, položenim relevantnim stručnim ispitima i profesionalnim kredibilitetom. U timu su lica za bezbednost i zdravlje na radu, koordinatori u fazi izvođenja radova, odgovorna lica za pregled i proveru opreme za rad, odgovorna lica za ispitivanje uslova radne okoline, specijalista medicine rada, savetnici za hemikalije.\nObuka je namenjena: Licima koja se osposobljavaju za praktično obavljanje poslova bezbednosti i zdravlja na radu\nKotizacija: 27.000,00 dinara /bez PDV-a/\nPrivredna komora Srbije-Poslovna akademija, Kneza Miloša 12, 11000 Beograd\n(+381 11) 3300 992, zoran.milicevic@pks.rs / edukacija@pks.rs / www.pks.rs


Kurs i obuka - upoznajte aktuelna pravila za upravljanje otpadom\nUpoznajte aktuelna pravila za upravljanje otpadom\nKurs i obuka - upoznajte aktuelna pravila za upravljanje otpadom - Audio verzija\nOsim onih stručnjaka, koji su u određenom preduzeću direktno zaduženi upravo za upravljanje otpadom, pomenutoj edukaciji bi trebalo da prisustvuju i svi radnici, u čijoj nadležnosti se nalazi primena odredbi aktuelnog Zakona o zaštiti životne sredine Republike Srbije. Ističemo da je stručni kurs i obuka - upoznajte aktuelna pravila za upravljanje otpadom namenjena i vlasnicima kompanija, ali i svima onima koji su zaduženi za upravljanje odeljenjima logistike, kao i kvaliteta, te onima u čijoj nadležnosti se nalazi upravljanje kvalitetom poslovnog procesa.\nInače ova institucija pomenutu edukaciju može organizovati kako za pojedince, odnosno za fizička lica, tako isto i za članove tima različitih firmi, a kojom prilikom se sprovodi takozvana korporativna nastava.\nPotrebno je da informišemo sve koji su zainteresovani, da je njihova obaveza prvo da pristupe upisu, a pre toga se moraju i prijaviti za praćenje konkretne vrste edukacije. S obzirom na to da se upis i vrši uz njihovo lično prisustvo, oni će tada i da navedu kako će nastavu pohađati, odnosno izabraće da li će to učiniti online ili prema klasičnom principu, te da li će predavanja da prate u sklopu grupne, individualne ili poluindividualne nastave.\nAli da se vratimo na upis, te da napomenemo da će svako ko neposredno pre toga bude izvršio prijavu u skladu sa pravilima, od ovlašćenog lica konkretnog predstavništva ove institucije da dobije relevantne informacije o dokumentima, koja će doneti da bi mogao da bude sproveden upis.\nIzuzev imena i prezimena, te datuma rođenja, zahteva se da zainteresovano lice navede i broj svog telefona, a kada se bude vršila prijava. Sve te podatke on može ili da pošalje na mejl ili da izdiktira direktno zaposlenima u izabranoj u poslovnici, jer je otvorena mogućnost i za lično prijavljivanje, a ima opciju i da telefonski to učini.\nUz korišćenje namenske internet platforme se sprovodi online seminar - upoznajte aktuelna pravila za upravljanje otpadom, a podrazumeva se da će kandidati instalirati pre početka softver na svoj računar, koji naravno u tom slučaju moraju posedovati. Sva neophodna pomoć od strane stručnjaka, angažovanih u okviru svakog predstavništva ove obrazovne institucije će im biti na raspolaganju, a u slučaju da se ne snađu baš najbolje tokom postupka instalacije. Ističemo da je stabilna internet konekcija poželjna, kako bi se bez ikakvih smetnji onlajn nastava odvijala.\nPostoji mogućnost i da predavanja budu sprovedena u predstavništvu ove institucije, a tom prilikom se primenjuje klasičan princip, tako da zainteresovani u dogovorenim terminima imaju obavezu da dolaze u odabranu poslovnicu.\nSvakako je pravilnikom organizatora definisano da se i klasična i online nastava mogu održati i za grupu polaznika, odnosno više osoba, te za njih dvoje, a kroz takozvanu poluindividualnu, s tim što je u ponudi isto tako i nastava koju treba da prati samo jedno lice, a koja je okarakterisana kao i individualna.\nOpcija koja je prva pomenuta je ujedno i najčešća, a grupna nastava se odvija u skladu sa smernicama koje daje koordinator, zadužen za organizaciju edukacija u određenoj poslovnici institucije organizatora. Da malo pojasnimo, pošto se najmanji broj polaznika bude prijavio, ovo lice će definisati kog datuma tačno će da startuje grupna edukacija, odnosno kakvim tempom će se predavanja odvijati i u kojim terminima. Na za to definisan način će obavestiti svakoga, koji je pre toga iskazao želju da nastavu prati na taj način i zahtevaće potpuno poštovanje tih pravila, zato što se ne vrše promene ukoliko član određene grupe to bude zahtevao.\nPotrebno je da svaki polaznik, koji se opredeli za nešto drugačiji princip pohađanja nastave, odnosno ko bude želeo ili da je prati samostalno ili u paru, bude svestan činjenice da je u pitanju posebno fleksibilan princip organizacije. Radi se o tome da se zahtevi pojedinca svakako ispunjavaju u tom slučaju, a u smislu da on definiše na koji način će se organizovati ili poluindividualna obuka i kurs - upoznajte aktuelna pravila za upravljanje otpadom ili individualni tip edukacije i to zajedno sa ovlašćenim koordinatorom i sa onim stručnjakom, koji bi taj tip seminara trebalo da vodi.\nPored edukacije koju će fizička lica, odnosno pojedinci pratiti, pomenuta obrazovna institucija može ostvariti zahtev i direktora, odnosno vlasnika kompanija i prilagoditi nastavu njihovim zaposlenima. Moramo naglasiti da je korporativna obuka ujedno i jedini tip edukacije koji može biti organizovan van prostorija konkretne institucije, odnosno direktno u zainteresovanom preduzeću. Time se maksimalno olakšava rad zaposlenima, a nadležni te kompanije će biti u obavezi da odabrani prostor prilagode zahtevima edukacije. Što se tiče principa organizacije, on je prilično jednostavan, zato što će se predstavnik te firme o načinu sprovođenja časova, kao i o datumu početka kursa dogovoriti sa osobom, koja je u jednoj od poslovnica pomenute institucije upravo za to i zadužena.\nProrgam i plan stručnog kursa - upoznajte aktuelna pravila za upravljanje otpadom\nAkcenat ove edukacije će svakako biti stavljen na prezentovanje pravne regulative, tako da će na samom početku profesori govoriti o osnovnim pravilima koja predviđa trenutno važeći Zakon o zaštiti životne sredine.\nPodrazumeva se da će specijalizovana obuka i kurs - upoznajte aktuelna pravila za upravljanje otpadom značajnu pažnju usmeriti i na upoznavanje prisutnih sa obavezama, koje konkretna pravna lica imaju, a u tom delu će govoriti i o svim onim radnjama, koje to pravno lice mora da preduzme, kako bi sprečilo da dođe do bilo kakvih poteškoća tokom procesa upravljanja otpadom.\nNaravno da će biti predstavljene i osnovne odredbe Zakona o upravljanju otpadom Republike Srbije, s tim što će predavači govoriti i o novinama koje on donosi. Najpre se one odnose na zaštitu životne sredine, odnosno na maksimalno umanjenje negativnog uticaja ovog postupka, a primarno sa aspekta kvaliteta životne sredine. Takođe će u tom segmentu biti govora i o preduzimanju različitih mera, a sa ciljem da nastane što manje otpada u toku proizvodnog procesa.\nSpecijalizovani seminar - upoznajte aktuelna pravila za upravljanje otpadom će se baviti i temom koja se odnosi na predstavljanje osnovnih ciljeva pomenutih zakona, a svakako će prisutnima detaljno biti objašnjeno i koji su sve načini dostupni za pravilno upravljanje otpadom.\nDa bi polaznici ove edukacije mogli u praksi na najbolji mogući način da primenjuju pravila Zakona o upravljanju otpadom, moraće da saznaju i u kojim slučajevima se njegove odredbe ne primenjuju. Naravno da će im predavači objasniti i zbog čega odredbe konkretnog zakona ne važe u datim slučajevima, a svakako će svoje izlaganje potkrepiti i adekvatnim primerima.\nSaznaće prisutni i šta tačno podrazumevaju načela, kojima se rukovodi ovaj zakon, tako da će pored ostalog saznati i šta je načelo samodovoljnosti, zatim načelo hijerarhije upravljanja otpadom, kao i po kom osnovu se primenjuje načelo izbora najoptimalnije opcije za životnu sredinu, ali i načelo blizine i regionalnog pristupa upravljanju otpadom. Biće im detaljno objašnjeno i šta podrazumeva peto načelo u aktuelnom zakonu, a poznato kao “zagađivač plaća”, te će saznati i zbog čega je važno da se primenjuje načelo odgovornosti.\nTokom trajanja ove edukacije će profesori detaljno objasniti i koje sve vrste otpada postoje, odnosno na koji način se klasifikuju, a saznaće polaznici i kako je odredbama pomenutog pravilnika regulisan nusproizvod.\nPredviđeno je nastavnim programom da polaznici nauče i koje se sve metode primenjuju zarad uspešnog planiranja upravljanja otpadom, a u tom segmentu će stručni kurs i obuka - upoznajte aktuelna pravila za upravljanje otpadom akcenat staviti na primere iz prakse.\nNe samo da će oni saznati kako se upravlja otpadom na lokalnom nivou, već će ukratko profesori objasniti i kako to funkcioniše na regionalnom, odnosno na celokupnom, nacionalnom nivou.\nSvakako će prisutni biti informisani i o vrstama pravnih subjekata na koje se odnose odredbe ovog zakona, pa će se profesori fokusirati na prezentovanje njihovih obaveza, odnosno odgovornosti u postupku upravljanja otpadom.\nSledeći segment se odnosi na samu organizaciju tog postupka, tako da će pored ostalog, polaznici saznati i na koji način se može skladištiti otpad, prema kojim pravilima se gradi konkretno postrojenje, odnosno kako se taj otpad transportuje i skladišti, ali i kako se mora prema njemu postupati u skladu sa aktuelnim pravilima. Saznaće i na koji način funkcioniše recikliranje različitih vrsta otpada, odnosno koji se sve postupci primenjuju prilikom obrade određenih tipova otpada.\nU završnom delu edukacije će profesori objasniti i koja sve dokumentacija mora biti korišćena prilikom svakog ovog segmenta, a biće dozvoljeno prisutnima i da postavljaju pitanja predavačima, u slučaju da im nešto ne bude u potpunosti jasno.\nNa kom mestu se sprovodi obuka i kurs - upoznajte aktuelna pravila za upravljanje otpadomi kada?\nKako u prostorijama izabrane poslovnice Obrazovnog centra Akademije Oxford u određenom gradu, tako se i online može pohađati specijalizovani seminar - upoznajte aktuelna pravila za upravljanje otpadom.\nPrijavljeni koji bude izabrao drugu ponuđenu varijantu će predavanja pratiti preko sopstvenog kompjutera, a u skladu sa aktuelnim pravilima o sprovođenju tog tipa edukacije, moraće na njega prethodno i da instalira namenski softver. Sve informacije o tom postupku će mu biti na raspolaganju neposredno pre početka odabranog tipa edukacije, a takođe može da iskoristi i pomoć IT stručnjaka, koji su u svakom predstavništvu institucije organizatora zaposleni.\nNakon što pojedinac bude izabrao gde želi da pohađa nastavu, biće potrebno i da se opredeli između mogućnosti da je prati u paru, u grupi ili individualno, uzevši u obzir da navedena institucija organizuje kako poluindividualnu i grupnu, tako i individualnu nastavu.\nDvoje kandidata, koji odluče zajedno da pristupaju predavanjima bi trebalo da se i o terminima održavanja i o datumu početka usaglase sa ovlašćenim koordinatorom za nastavu, kao i sa stručnjakom, koji će konkretni tip edukacije voditi. A tom prilikom bi oni trebalo da preciziraju i koliko će trajati poluindividualni kurs i obuka - upoznajte aktuelna pravila za upravljanje otpadom, odnosno definisaće u skladu sa kakvom dinamikom će se odvijati časovi. Moramo istaći i to da se na isti takav način organizuju i časovi, koje bi trebalo samostalno prijavljeni da pohađa, a u okviu individualne nastave.\nPravila po kojima se organizuje seminar za grupu polaznika su znatno strožija, s obzirom na to da se očekuje od svakog kandidata pojedinačno da se pridržava onoga što u ovom slučaju bude lično odredio koordinator za nastavu. Jednostavnije govoreći, on će definisati kako tačan datum početka grupnog kursa, isto tako i dinamiku njegovog održavanja, ali i termine u kojima bi članovi te grupe trebalo da pristupaju časovima. Ustvari to znači da odmah nakon što minimalni broj polaznika bude izvršio prijavu, pomenuti stručnjak pristupa definisanju načina organizacije, pa o tome obaveštava sve prijavljene na predviđen način.\nPo kakvom principu se specijalizovani seminar - upoznajte aktuelna pravila za upravljanje otpadom održava?\nNastava koju bi trebalo da pohađaju pojedinačni polaznici se sprovodi kako za grupu njih, tako i u formi individualne, odnosno poluindividualne, s tim da se specijalizovana obuka i kurs - upoznajte aktuelna pravila za upravljanje otpadom može pohađati i direktno u poslovnicama organizatora i preko interneta.\nJasno je da bi svaki prijavljeni morao da se opredeli između navedenih opcija, a kako bi dobio tačne informacije o načinu organizacije časova.\nKome god više odgovara da predavanja pohađa u društvu drugih polaznika će morati da sačeka ispunjenje uslova za početak, odnosno zvanično prijavljivanje minimalnog broja polaznika u tom predstavništvu ove institucije. Koordinator za nastavu, koji je zvanično ovlašćen u tom predstavništvu ove institucije će odrediti kako će se predavanja odvijati, a u smislu da će precizirati u kojim terminima će časovi biti organizovani, te u skladu sa kakvom dinamikom i kog datuma će konkretni tip nastave da počne. Prijavljeni će dobiti sve potrebne informacije o tome, a tom prilikom će im biti posebno naglašeno da ne postoji mogućnost za promenom bilo čega od definisanog.\nSvakako se nastava može pohađati i individualno, a kada se primenjuje istovetan način organizacije kao i kada predavanjima treba da prisustvuju njih dvoje, odnosno kada se organizuje poluindividualna edukacija. Posebno je važno istaći da se radi o takvom načinu sprovođenja časova, u okviru koga se dosta slobode daje prijavljenima. Potrebno je da se zajedno sa koordinatorom za nastavu i sa profesorom, čija će obaveza biti da vodi ili poluindividualnu ili individualnu edukaciju oni dogovore oko neophodnih detalja vezano za organizaciju. Na prvom mestu je potrebno da preciziraju kog datuma će edukacija da počne, a posle toga i da odrede kakvim tempom će biti organizovana predavanja i u kojim terminima.\nS obzirom na to da se i poluindividualni i individualni, ali i grupni kurs i obuka - upoznajte aktuelna pravila za upravljanje otpadom mogu pratiti na dva načina, odnosno sa dve lokacije, to znači da će pojedinci imati obavezu da naprave izbor između online i klasične edukacije.\nPrilikom organizacije časova onlajn se zahteva da kandidat njih prati iz prostora, u kome je obezbeđen nesmetan pristup internetu, a svakako je neophodno i da poseduje računar. Podrazumeva se da će svakome od njih detaljno biti objašnjeno na koji način bi trebalo konkretni softver na svoj računar da instalira, ali će im biti ponuđena i mogućnost da zatraže pomoć IT stručnjaka, koje institucija organizatora zapošljava i to u svakom svom predstavništvu.\nDruga opcija uključuje praćenje nastave u poslovnicama ove institucije, a one postoje na preko 20 lokacija u Srbiji. Svakako postoji mogućnost i da se za tačno definisani broj radnika nekog preduzeća organizuje takozvani korporativni seminar - upoznajte aktuelna pravila za upravljanje otpadom. A princip koji se tada primenjuje je prilično jednostavan, budući da se upravo nadležnima u toj kompaniji pruža mogućnost da zajedno sa ovlašćenim licima konkretne poslovnice organizatora definišu na koji način će zaposleni predavanja da pohađaju. Uz to što će odrediti kog datuma će korporativna nastava da počne, oni će definisati i ostale detalje, a primarno lokaciju održavanja, dinamiku i termine organizacije tog tipa nastave. Najvažnije je naglasiti da se kod korporativne obuke može napraviti ustupak klijentima, a ukoliko bude procenjeno da će njihovim radnicima biti jednostavnije predavanja da pohađaju u prostorijama samog preduzeća. Tada je najvažnije da se klijent pridržava pravila, koja se odnose na propisanu opremljenost prostora, a svakako će im precizne informacije o tome biti dostupne kada bude bilo potrebno.\nKoliko je predviđeno da traje stručni kurs i obuka - upoznajte aktuelna pravila za upravljanje otpadom?\nU skladu sa pravilima koja važe u okviru institucije organizatora, polaznici mogu biti obavešteni samo o tome koliko će ukupno trajati grupni seminar - upoznajte aktuelna pravila za upravljanje otpadom.\nPrilikom sprovođenja edukacije za dvoje polaznika istovremeno ili samo za jednog se primenjuju nešto drugačija pravila organizacije, tako da u tom slučaju o dinamici održavanja nastave treba da se dogovore zajedno jedan ili dvoje kandidata, zatim profesor i ovlašćeno lice u toj poslovnici Obrazovnog centra Akademije Oxford.\nKada je u pitanju korporativna obuka i kurs - upoznajte aktuelna pravila za upravljanje otpadom, tada se dozvoljava nadležnima u konkretnoj kompaniji da direktno sa ovlašćenim predstavnikom institucije organizatora precizira kako dinamiku održavanja časova, tako isto i sve ostale detalje.\nSpisak gradova za kurs i obuku "Upoznajte aktuelna pravila za upravljanje otpadom"


AAP preporučuje da sva deca nose maske u školama - Aktuelnosti US\nSAD: Pedijatri preporučuju da sva deca nose maske po povratku u školu\nAmerička akademija za pedijatriju (AAP) objavila je ažurirane smernice za školsku godinu 2021/2022, sa važnom tačkom koja se razlikuje od saveta Centara za kontrolu i prevenciju bolesti.\nAAP preporučuje da svi učenici i zaposleni nose maske, bez obzira na status vakcinacije.\n„Svi učenici stariji od dve godine i celo školsko osoblje treba da nose maske za lice u školi. Izuzeće je samo u slučajevima kada medicinski ili razvojni uslovi zabranjuju upotrebu“, navodi se u ažuriranim smernicama.\nAAP je posebno naveo razloge ove univerzalne preporuke za nošenje maski.\n„Značajan deo“ učenika ne ispunjava uslove za vakcinaciju. Univerzalan zahtev zaštitiće nevakcinisane učenike i „smanjiti prenos“ virusa.\nDrugi bitan razlog je „Nedostatak sistema“ za praćenje statusa vakcinacije kod učenika, nastavnika i osoblja.\nBilo bi teško nadgledati ili primenjivati zahteve samo za one koji nisu vakcinisani.\n„U nedostatku škola koje mogu da sprovode ovo praćenje, univerzalan zahtev je najbolja i najefikasnija strategija za stvaranje doslednih poruka“, kaže AAP.\nKao dalji razlog navodi se i stalna zabrinutost zbog varijanti koje se lakše šire kod dece, tinejdžera i odraslih.\nNajzad, kao prednost zahteva AAP navodi i dodatnu zaštitu učenika i osoblja od drugih respiratornih virusa.\nTrenutno deca uzrasta od 12 godina i više imaju pravo da se vakcinišu u SAD. Međutim, većina učenika osnovnih škola i neki srednjoškolci još uvek nemaju pravo na to.\nUputstvo CDC-a za prevenciju koronavirusa u školama, koje je ažurirano 9. jula, kaže da „maske u zatvorenom treba da nose osobe (starije od 2 godine) koje nisu u potpunosti vakcinisane“.\nNeki lekari podržavaju preporuku da svi učenici nose maske, a ne samo nevackcinisani.\nDoktor Richard Watkins, profesor interne medicine na Medicinskom univerzitetu severoistočnog Ohaja, kaže da su smernice AAP-a „fantastične“. Dodao je da se „u potpunosti slaže“ sa odlukom organizacije.\nIZVOR: YAHOO FOTO: UNSPLASH\nTags: AAPažurirane smernicecdcefikasnost vakcinemaske za licenastava u školinošenje maskenošenje maskinova školska godinanove smernicePandemijapandemija koronaviruspandemija koronavirusapandemijska ograničenjaPedijatripovratak u školuSjedinjene Američke DržaveSjedinjene Državeškolesmerniceućenicivakcinavakcina protiv koronavirusaVakcinacijavakcinevakcine protiv koronavirusavakcine protiv kovida 19Vakcinisanje


EP pozvao samousluge da neprodatu hranu daju siromašnima\nBeta 10. jula 2015. 01:00\nEvropski parlament pozvao je u četvrtak zemlje EU da zahtevaju od samousluga da neprodatu hranu daju u dobrotvorne svrhe, a ne da je uništavaju.\nU rezoluciji usvojenoj u Strazburu, evroposlanici su „pozvali Evropsku komisiju da podstakne sklapanje sporazuma država-članica sa maloprodajom hrane da neprodate proizvode dele dobrotvornim organizacijama“.\n„To je prvi korak u borbi protiv otpada hrane u Evropi“, rekla je Anželik Dele, konzervativna francuska poslanica koja je podnela taj amandman.\n„Tek treba da ubedimo one koji se opiru, a sledeći korak je da ubedimo Evropsku komisiju, Žan-Kloda Junkera, šefove država Evropske unije“, rekao je Araš Derambarš, francuski poslanik koji se bori protiv bacanja hrane.\nDerambarš je pokretač francuskog zakona donetog u maju ove godine koji zabranjuje samouslugama da bacanju ili da hemikalijama namerno kvare neprodatu hranu, skinutu sa svojih polica. Pod pretnjom novčane kazne do 75.000 evra, samousluge veće od 400 kvadratnih metara sada moraju da zaključe sporazume o davanju neprodate hrane u dobrotvorne svrhe.\nEvroposlanici hoće sličan zakon na evropskom nivou. „Vidimo da ljudi umiru od gladi tokom krize u Grčkoj, problemi su i u Portugaliji, Španiji, Italiji. Ne možemo dalje ovako!“, rekao je Derambarš.


May 2014 - Page 4 of 5 - Aviokarta.net\nWizz Air objavio zimski red letenja iz Beograda\nWizz Air je objavio svoj red letenja u zimskoj sezoni, koji počinje da se primenjuje od poslednje nedelje oktobra i traje do poslednje nedelje marta.\nU ovoj zimskoj sezoni Wizz Air će imati manjih promena u odnosu na prošlu.\nPreko zime ostaje let do Larnake dva puta nedeljno, ali neće biti leta do Brisela (Charleroi) koji je\nAirbus udvostručio profit\nAirbus Grupa, ranije EADS, je objavila finansijske rezultate za prvo tromesečje ove godine, koji ukazuju na snažan rast profita.\nGotovo udvostručni profit u prva tri meseca ove godine iznosi 439 miliona. Pozitivan izveštaj je direktno uticao i na prvi značajniji porast akcija Airbusa za 4,38%. Današnja vrednost akcije Airbusa na berzi u Parizu je 51,66 evra\nNovim gejtovima povećan kapacitet aerodroma Tesla\nAerodrom Nikola Tesla privodi kraju drugu fazu rekonstrukcije i dogradnje fingerskog hodnika C.\nU prvoj podfazi, koja je nedavno završena, urađena je rekonstrukcija postojećih 2.304 kvadratnih metara putničkih čekaonica i gejtova na kraju fingerskog hodnika C, gde je osim dva postojeća gejta C5 i C6 formiran novi gejt C7.\nOvaj gejt je formiran zbog povećanog obima saobraćaja,\nTurkish Cargo – najbolja evropska kargo kompanija\nNa dodeli nagrada za kargo aviokompaniju godine Turkish Cargo, brend za teretni saobraćaj kompanije Turkish Airlines, turskog nacionalnog avioprevoznika osvojio je nagradu za najbolju evropsku kargo aviokompaniju.\nPriznanje za razvoj i izuzetan nivo usluge koji nudi Turkish Cargo uručeno je na svečanosti u Londonu. Ove nagrade, najstarije u industriji teretnog aviosaobraćaja, dodeljuje Air Cargo News i\nLOT: Sami odredite cenu karte za biznis klasu\nČini vam se da je aviokarta skupa? Ništa zato, LOT vam omogućava da sami odredite koliko ćete platiti svoju aviokartu.\nOva ponuda zvuči neverovatno i verovatno bi i bila da se ne radi samo o doplati za biznis klasu. Ovaj takozvani upgrade (apgrejd) putnicima omogućava da sa kartom ekonomske klase mogu da uživaju u svim pogodnostima\nNovo radno vreme restorana i trafika na aerodromu\nPojedini ugostiteljski i prodajni objekti na beogradskom aerodromu "Nikola Tesla" su promenili radno vreme i sada rade non-stop što je prouzrokovano porastom saobraćaja i prometa putnika unutar aerodromskih terminala.\nNovo radno vreme, non-stop, dobila su dva samouslužna (self serivce) restorana, koji se nalaze pre pasoške kontrole "Land Side" i posle pasoške kontrole "Air Side".\nDufry, koji je\nUkinuta totalna zabrana za tečnosti u kabini ka Rusiji\nSrpski Direktorat civilnog vazduhoplovstva je ukinuo misterioznu totalnu zabranu unosa tečnosti u putničku kabinu aviona na svim letovima između Srbije i Rusije.\nOva zabrana, koja je stupila na snagu 14. aprila je ukinuta od 1. maja, a javnost je o tome obaveštena tek prošle nedelje.\nRanija odluka je podrazumevala totalnu zabranu samo između Srbije i Rusije, a\nAirberlin business points daje bonus za nove članove\nAirbelin poseduje korporativni nagradni program namenjen firmama čiji zaposleni često putuju. "Airberlin business points" kako je ime programa omogućava firmama da skupljaju vredne bodove za svako poslovno putovanje svojih zaposlenih.\nOvako skupljene bodove mogu iskoristiti za dobijanje besplatnih letova i na taj način smanjiti troškove poslovnog putovanja. Što češće koriste letove Airberlina, NIKI-ja i drugih aviokompanija\nLetenje je manje štetno za životnu sredinu od vožnje\nAko ste ikada imali moralnu dilemu kada letite, a u vezi sa uticajem aviona na životnu sredinu imamo lepu vest za vas.\nLetenje manje šteti životnoj sredini nego vožnja automobilom, tvrdi američki naučnik Majkl Sivak sa Univerziteta u Mičigenu.\nPrema podacima koje je Sivak izneo letenje zahteva manje energije po osobi, po milji pređenog puta, nego vožnja\nAer Lingus uvećao gubitke\nIrska nacionalna aviokompanija Aer Lingus, koja je deo Etihad Airwaysove neformalne alijanse zasnovane na vlasničkom udelu, objavila je gubitak od 48,5 miliona evra u prvom tromesečju ove godine.\nGubitak je za tri miliona evra veći nego što je bio u istom periodu prošle godine, a kao razlog za to povećanje u kompaniji navode pretnje štrajkovima koje


Simptomi koronavirusa Archives - BHDijaspora.net\nOznaka: Simptomi koronavirusa\nOd početka pandemije koronavirusa kao glavni simptomi bolesti COVID-19 navode se kašalj, povišena temperatura i kratkoća daha. S trajanjem i širenjem bolesti zapažen je i cijeli niz drugih simptoma, nevezan s respiratornim sistemom, među njima i kožne promjene. Doktori u cijelom svijetu primijetili su povećan broj pacijenata s kožnim promjenama koje mogu biti povezane s […]\nHronični umor, oštećenje srca, pluća, bubrega i mozga: Spisak posljedica izazvanim koronavirusom sve duži\nPopis dugotrajnih simptoma koronavirusa duži je i raznovrsniji nego što je naučna zajednica mogla i da zamisli. Od umora i ubrzanog rada srca do maglovitog razmišljanja, trajnog gubitka mirisa, ali i, čini se, trajnih oštećenja srca, pluća, bubrega i mozga. Naučnica Atena Akrami ima svoju laboratoriju na Univerzitetu u Londonu gdje istražuju kako mozak organizira […]\nPrema istraživanju najčešći simptom zaraze koronavirusom je temperatura, a onda dolaze umor i suhi kašalj, te bolovi u mišićima i otežano disanje Nedavno istraživanje gotovo 140 hospitaliziranih pacijenata u epicentru epidemije koronavirusa Wuhanu u Kini utvrdilo je obrazac simptoma povezanih s tim smrtonosnim novim virusom koji je sada službeno poznat kao COVID-19. Najčešći simptom je […]\nTe su promjene opažene kod šest pacijenata u dobi od 40 do 69 godina, od kojih su četiri bile žene. Bolesnici s koronavirusom mogu razviti osip sličan lezijama unutar usta, nedavno je zaključila studija obavljena u Španiji, koja je dugo bila jedna od najpogođenijih zemalja koronom, prenosi New York Post. Istraživači uključeni u studiju, objavljenu […]\nZabilježeno je da korona virus sve više udara na ljude sa jednim posebnim zdravstvenim problemom\nKoronavirus divlja u svakom djeliću Srbije, mjesta u kovid bolnicama skoro da više nema, a ljekari upozoravaju da su posebno ugroženi gojazni i krupni ljudi, kojih je sve više na liječenju, piše Kurir. Razlog za to je drugačiji tip metabolizma, koji je izmijenjen njihovom osnovnom bolešću, odnosno stanjem organizma, objašnjavaju srbijanski stručnjaci, dok strani ukazuju […]


Upitan opstanak Energoinvesta - BizMag\nNaslovna BiH Finansije Upitan opstanak Energoinvesta\nUpitan opstanak Energoinvesta\nRevizorska kuća Deloitte izrazila je sumnju u nastavak poslovanja jedna od najpoznatijih domaćih kompanija – Energoinvesta.\nOva sumnja se iznosi u revizorskom izvještaju o poslovanju kompanije za 2019. godinu.\nEnergoinvest je lani imao prihode od prodaje u visini od 133 miliona maraka, što je porast u odnosu na 129 miliona godinu ranije. No, ujedno je ostvario neto gubitak od skoro 7 miliona KM, nakon minusa od 10,9 miliona u 2018. godini.\nPodsjetimo da je većinski vlasnik Energoinvesta Vlada Federacije sa 67 posto dionica.\n– Gubici od operativnih aktivnosti, gubitak iznad visine kapitala, i pozicija tekuće likvidnosti povećavaju osnovanu sumnju u mogućnost nastavka poslovanja društva – naveli su iz ugledne revizorske kuće.\nKako se navodi, na dan 31. decembra 2019. kratkoročne obaveze društva premašuju iznos kratkoročne imovine za 56,9 miliona KM.\nAkumulirani gubici društva na dan 31. decemar 2019. su iznosil 223,4 miliona KM. Kompanija je prošle godine ostvarila neto gubitak u poslovanju u iznosu od 6,9 miliona maraka.\nKako se navodi u izvještaju, vremenska neograničenost poslovanja zavisi od dodatnih napora Uprave u pronalaženju i ugovaranju novih projekata, odnosno proširenju poslovanja Društva na nova tržišta, te obezbjeđenju dodatnih izvora finansiranja poslovanja.\n– Nisu nam predočeni planovi Društva i njegovih vlasnika vezano za prevazilaženje situacije u kojoj se društvo nalazi i omogućavanja nesmetanog nastavka poslovanja. Kao rezultat, nismo se uvjerili da je pretpostavka vremenske neograničenosti poslovanja adekvatna, te da priloženi finansijski izvještaji fer prikazuju, u svim značajnim odrednicama, finansijski položaj društva na dan 31. decembra 2019. kao i rezultate njenog poslovanja i promjene u novčanim tokovima za godinu koja je tada završila – stoji u dokumentu.\nPrijašnji nasloviVeliki gubici bh. izvoznika\nIdući nasloviNa Sarajevskoj berzi promet 344.340 KM


Kako javljaju meštani, veliki nanosi kiše i grada prouzrokovali su probleme meštanima te za sobom ostavili posledice u brojnim naseljima.\nJaki vetrovi i grad otežali su i saobraćanje na magistralnom, ali i alternativnim putevima. U pojedinim delovima poplavile su ulice usled velike količine kiše koja je pala.\nFederalni hidrometeorološki zavod jutros je izdao Žuti nivo upozorenja za područje Unsko-sanskog, Tuzlanskog i Kantona Sarajevo zbog očekivanih pljuskova s grmljavinom. U glavnom gradu BiH još nije počela padati kiša, ali očekuje se u narednim satima.\nPrema prognozama, do kraja dana u većem delu BiH i na severu Hercegovini očekuju se intenzivni pljuskovi i grmljavine. Širom BiH temperatura se kreće ispod 30 stepeni celzija, osim u Mostaru i Neumu, prenosi Srpskainfo.


Srbija potpisala memorandum sa Meserom i Dregerom › Made-in-Germany.rs\nMinistar zdravlja Zlatibor Lončar juče je u Frankfurtu potpisao memorandum o razumevanju sa kompanijama Meser tehnogas i Dreger tehnika, u cilju bolje pripreme nacionalnog zdravstvenog sistema Srbije za vanredne situacije i izazove poput epidemije, rata i prirodnih katastrofa.\nMinistar Lončar je tom prilikom istakao da se najveći proizvodni pogon za Zapadni Balkan kompanije Meser za proizvodnju kiseonika nalazi u Srbiji, zhvaljujući čemu je dnevno isporučivano više kiseonika nego što to bilo mesecima u običnim uslovima. Što se tiče kompanije Dreger, ministar je rekao da je ona bila angažovana u Srbiji 24 časa i da je naš zdravstveni sistem uspeo da pomogne brojnim pacijentima upravo zahvaljujući njihovom angažovanju. Kako je istakao, preko 50 kilometara cevi za sprovođenje kiseonika je napravljeno za tri meseca, mada je uobičajeno da se toliko napravi za četiri godine.\n– Osnovni razlog naše saradnje je da zajedničkim naporima izađemo iz pandemije. Ne znamo kada će to biti, ali smo se dogovrili da radimo kao i do sada, čak i više i da dođemo do stadijuma da kažemo da smo pandemiju stavili pod kontrolu. Takođe, razlog za saradnju je i da se ujedno spremimo za narednih 10 godina i za svako buduće moguće iznenađenje, kao i da uspostavimo međusobne odnose koji neće zavisiti od neke treće strane ili bilo čega drugog – rekao je Lončar.\nSrpsko Ministarstvo zdravlja i kompanija Meser su se dogovorili da će ta kompanija, u eventualnom vanrednom stanju, uložiti sve napore kako bi prioritet dala važećim obavezujućim ugovorima o snabdevanju sa srpskim zdravstvenim ustanovama, bez ograničenja samo na bolnice. U koordinaciji sa Meserom Ministarstvo zdravlja će u vanrednom stanju savetovati domaće zdravstvene ustanove kako da racionalizuju potrošnju medicinskih gasova i optimizuju rotaciju praznih boca od gasova.\nSa firmom Dreger je dogovoreno da ta kompanija u vanrednom stanju uloži sve napore kako bi visoki prioritet bio dat isporuci opreme Srbiji, bilo nove opreme, bilo rezervnih delova. Takođe je dogovoreno i da će lokalni tim Dregera biti potpuno posvećen održavanju, zameni i popravci uređaja i sistema u srpskom zdravstvenom sistemu, kako bi se omogućio njegov puni rad.\nNaime, Ministarstvo zdravlja je tokom pandemije nastavila i poboljšala saradnju sa nemačkim kompanijama, a rezultat je bio da je sistemu zdravstvene zaštite bila obezbeđena kontinuirana isporuka medicinskih gasova i sistema za snabdevanje gasovima, kao i ostala medicinska oprema poput ventilatora i opreme za kiseoničko lečenje pacijenata u ekstremnim uslovima, prenosi agencija Tanjug.\nDreger tehnika je osnovana 1889. godine, a nakon prvog patenta – reducir ventila za točenje piva, nastavila je da se bavi proizvodnjom opreme koja ima veze sa disanjem, kako u medicini, tako i u oblasti zaštite u ekstremnim uslovima, poput ronilačke i alpinističke opreme i opreme za spasilačke ekipe u rudnicima. Kompanija ima preko 15.000 zaposlenih, kćerke firme ima u preko 50 zemalja, a fabrike u Nemačkoj, Velikoj Britaniji, Češkoj, Čileu, Francuskoj, Indiji, Južnoj Africi, Kini, Švedskoj i SAD. Dreger je u Srbiji prisutan više od 67 godina, a tu mu je i regionalno predstavništvo za Crnu Goru, Severnu Makedoniju i Bosnu i Hercegovinu.\nKompanija Meser tehnogas je deo „Meser grupe“, jedne od vodećih svetskih kompanija za proizvodnju i distribuciju industrijskih, kliničkih i specijalnih gasova i prateće opreme. Kompanija je jedini proizvođač kiseonika, azota, argona, vodonika i helijuma u Srbiji, ima tri jedinice za odvajanje vazduha u Smederevu i Boru, a pogone za proizvodnju gasova i punionice u Beogradu, Pančevu, Nišu, Kraljevu, Novom Sadu i Nikšiću u Crnoj Gori. Meser tehnogas ima više od 70 distributivnih centara širom naše zemlje, sopstveni inženjerski, instalacioni tim i tehničku službu, kao i preko 50 cisterni i kamiona, a tokom pandemije korona virusa u Srbiji je imao presudnu ulogu u kontinuiranom snabdevanju znatno povećanih količina medicinskih sistema za dovod kiseonika i gasa kako bi se spasili životi nebrojenih pacijenata obolelih od virusne infekcije.


Otvorene prijave za treću generaciju – Compass\nKompanija Delta Holding i studentske organizacije otvorile su, treći put zaredom, prijave za obrazovni program “Compass” namenjen studentima svih fakulteta univerziteta iz čak četiri grada – Beograda, Novog Sada, Niša i Kragujevca.\nStudenti druge, treće i završnih godina studija imaće priliku da od aprila do avgusta kroz organizovana onlajn predavanja uče od Deltinih stručnjaka, a uz podršku mentora timski će raditi i na izradi studije slučaja.\n,,Obrazovni program Compass pokrenuli smo u martu 2019. godine u saradnji sa Studentskom unijom Ekonomskog fakulteta Univerziteta u Beogradu, sa željom da studentima omogućimo da već tokom studija zakorače u poslovni svet i vide kako u praksi izgleda vođenje biznisa u Srbiji. Zbog velikog interesovanja proširili smo prijave i na druge univerzitetske centre, pa sada radimo sa studentima koji nam dolaze sa čak četiri univerziteta’’, rekla je Monika Pejčić.\nPrijave za ovogodišnji program otvorene su od 17. februara do 3. marta na ovom linku.


DRAMA U PARLAMENTU BIH: Sukob zastupnika zbog akciza, SDS, SDP i DF najavili apelaciju Ustavnom sudu! | Slobodna Bosna\nZastupnici četiri stranke usprotivili su se zaključku da se set zakona o akcizama razmatra po hitoj proceduri te su najavili apelaciju Ustavnom sudu BiH.\nProšireni kolegijum Predstavničkog doma Parlamentarne skupštine BiH danas je u Sarajevu na prijedlog Doma naroda donio odluku da se u dnevni red sutrašnje sjednice uvrsti zahtjev za razmatranje po hitnoj proceduri modifikovanog seta zakona o akcizama.\nOdluka je usvojena bez saglasnosti predstavnika SDS-a, DF-a, Nezavisnog bloka i SDP BiH, koji smatraju da su prekršene procedure i zakoni, zbog čega najavljuju podnošenje apelacije Ustavnom sudu BiH.\nPrijedlogu se usprotivio i član Kolegija, Mladen Bosić, čija se partija (SDS) jedina iz vladajuće koalicije protivi usvajanju Zakona o akcizama. Ostale vladajuće partije (SDA, HDZ, SBB) podržavaju ovaj zakonski prijedlog a po prvi put vladajućim se pridružio opozicioni blok iz RS-a predvođen SNSD-om.\n"Mislim da tu nema ništa sporno, postupali smo po procedurama propisanim Poslovnikom Predstavničkog doma", rekao je novinarima zamjenik predsjedavajućeg Predstavničkog doma Šefik Džaferović, navodeći da je Dom naroda, koji je već usvojio set zakona o akcizama, predložio Predstavničkom domu da ih razmatra po hitnoj proceduri.\nPrema njegovim riječima, set zakona uvršten je u dnevni red, a o hitnoj proceduri i sadržini zakona sutra će se izjasniti Predstavnički dom.\nPredsjedavajuća Predstavničkog doma Borjana Krišto podsjetila je da je Vijeće ministara utvrdilo modificirani prijedloge zakona o akcizama i da je taj prijedlog Dom naroda usvojio po hitnom postupku.\n"Ocjene da se krše procedure ne stoje. Svaki dom ima pravo predložiti određene zaključke", izričita je Krišto koja je ponovila da će Predstavnički dom sutra odlučiti da li će set zakona o akcizama biti razmatran po hitnoj proceduri, skraćenoj ili će biti upućen u redovnu proceduru.\nStav da nema kršenja procedura iznio je i zamjenik predsjedavajućeg Kluba poslanika SNSD-a Lazar Prodanović, koji je istakao da je sve u skladu sa Poslovnikom Predstavničkog doma i Ustavom BiH.\n"Oba doma su ravnopravna i jedan drugom može predložiti usvajanje zakona po hitnom postupku", zaključio je Prodanović.\nPredsjedavajuća Kluba poslanika SDS-a u Predstavničkom domu Aleksandra Pandurević rekla je da se postavlja pitanje ko je stvari predlagač seta zakona o akcizama - Dom naroda ili Vijeće ministara.\n"Na Kolegijumu nismo dobili taj odgovor", istakla je Pandurevićeva i dodala da su klubovi poslanika SDS, DF, SDP i Nezavisnog bloka o tome zatražili pisani odgovor Kolegijuma Predstavničkog doma do sutra ujutro.\nOna je najavila da će, ukoliko mimo Poslovnika, Zakona o Vijeću ministara i Ustava BiH budu usvojeni ovi zakoni, poslanici navedene četiri stranke pokrenuti apelaciju pred Ustavnim sudom BiH.\n"Ukoliko zakoni budu sutra usvojeni, predložićemo zaključak da, ako Ustavni sud prihvati našu apelaciju i kaže da su ovi zakoni doneseni na neustavan način, poslanici koji su to uradili iz svojih džepova obeštete građane i vrate im novac", dodala je Pandurevićeva.\nŠef Kluba poslanika DF-a u Predstavničkom domu Damir Bećirović rekao je da na Proširenom kolegijumu nije bilo dogovora i da su stranke koje se protive usvajanju akciza preglasane.\n"Ovo je očigledno instruisano silovanje procedura od SDA, HDZ-a, SNSD-a i SBB-a jer na svaki način pokušavaju još više osiromašiti građane zajedno sa nekim predstavnicima međunarodnih institucija", dodao je Bećirović.\nPodsjećamo, ranije danas oglasila se Delegacija Evropske unije u BIHkoja\nje apelirala na zastupnike da usvoje predloženi set zakona o akcizama.\n„Evropska unija čvrsto vjeruje da je najbolje donijeti tešku odluku koja donosi dugoročne rezultate poput novih autoputeva, unaprjeđenja lokalnih puteva, izvoza, rasta i radnih mjesta kako se BiH bude kretala na svom europskom putu. Jednostavno rečeno, BiH se treba povezati sa svojim budućim partnerima za potrebe međusobne trgovine i napretka. A njeni partneri su sa svoje strane osigurali preko jedne milijarde eura kako bi pomogli BiH da se pokrene. Vrijednost ovog iznosa jednaka je iznosu povećanih akciza za period od 12 do 15 godina. Nadamo se da će izabrani bh. dužnosnici uzeti ove činjenice u obzir. Ovo pitanje je sada preraslo u važan trenutak za BiH“, navodi se u saopćenju Delegacije EU.\n„Slobodna Bosna“ je doznala da prijedlog izmjena Zakona o akcizama BiH i set pratećih zakona, usvojen većinom glasova u Domu naroda (od 15 delegata "za" je glasalo njih 11) a zakon su podržali delegati SDA, HDZ, SNSD, DNS, SBB i HDZ 1990.\nPod uvjetom da iste stranke identično glasaju i na predstojećoj sjednici Zastupničkog doma, vladajuća koalicija osigurat će potrebna 22 glasa za usvajanje Zakona. Prema našoj anketi, Zakon će podržati 7 zastupnika iz SDA, 6 zastupnika iz SNSD, 4 zastupnika iz HDZ, 4 zastupnika iz SBB, 1 zastupnik HDZ 1990.


Home / Ekologija / Većina članica EU daje veće subvencije za fosilna goriva nego za obnovljivu energiju\n23. Februara 2022. AdminLeave a Comment on Većina članica EU daje veće subvencije za fosilna goriva nego za obnovljivu energiju\nPolitike oporezivanja i subvencionisanja energije u zemljama Evropske unije nisu usklađene sa njihovim klimatskim ciljevima, a većina članica i dalje više pomaže fosilna goriva nego obnovljive izvore, saopštio je Evropski revizorski sud.\nIako su, ukupno gledano na nivou EU, subvencije za obnovljivu energiju veće od subvencija za fosilna goriva, postoje značajne razilke između članica.\nU analizi koju je uradio Evropski revizorski sud navodi se da 15 članica EU daje veću finansijsku pomoć za fosilna goriva nego za energiju dobijenu iz obnovljivih izvora.\nMada su se od 2008. do 2019. subvencije za energiju iz obnovljivih izvora gotovo učetvorostručile, subvencije za fosilna goriva ostale su tokom poslednje decenije relativno nepromenjene uprkos obavezama Evropske komisije i nekih država članica da ih postepeno ukinu.\nSubvencije za fosilna goriva iznosile su od 55 do 58 milijardi evra godišnje, a za obnovljivu energiju su se povećale sa 20 na 78 milijardi evra.\nOporezivanje energije, određivanje cene ugljenika i subvencije za energiju u 27 država moraju se više uskladiti ako EU želi da ostvari klimatski cilj da smanji emisiju štetnih gasova za 55% do 2030, upozorio je Evropski revizorski sud.\nPrema postojećoj Direktivi o oporezivanju energije, naveo je sud, neki izvori energije koji više zagađuju životnu sredinu mogu imati veću poresku prednost u poređenju sa drugim izvorima sa manjom emisijom ugljen-dioksida.\nPorez na ugalj je, na primer, u proseku manji od poreza na prirodni gas, koji je efikasniji u pogledu emisije ugljen-dioksida, a oporezivanje nekih fosilnih goriva je znatno manje od električne energije, koja može biti proizvedena iz zelenijih izvora.\n“Iako većina država članica ima visoke poreze na goriva, nekoliko drugih država članica poreze drži na gotovo minimalnom nivou, čime se može narušiti unutrašnje tržište. Niskom cenom ugljenika i niskim energetskim porezima na fosilna goriva povećava se relativni trošak zelenijih tehnologija i usporava energetska tranzicija”, navodi se u saopštenju suda objavljenom ove sedmice.\nGlavni izazovi na koje revizori ukazuju su garantovanje usklađenog oporezivanja energije za sve sektore i nosioce energije, smanjenje subvencija za fosilna goriva i usklađivanje klimatskih ciljeva s društvenim potrebama.\n“Glavni izazov, prema našem mišljenju, predstavlja način na koji jačamo povezanost regulatornih i finansijskih mera i pronalazimo odgovarajuću kombinaciju te dve vrste mera”, rekao je član Europskog revizorskog suda Viorel Štefan.\nU saopštenju se dodaje da će postepeno ukidanje subvencija za fosilna goriva do 2025, na šta su se EU i njene članice obavezale, biti zahtevna društvena i ekonomska tranzicija.\n“Percepcija nepoštenog postupanja prema nekim grupama ili sektorima može dovesti do otpora prema tranziciji ka zelenijoj ekonomiji. Oporezivanje energije može imati značajan uticaj na domaćinstva i dovesti do otpora prema plaćanju poreza na energiju”, istakao je sud, navodeći kao primer da najsiromašnija domaćinstva u Češkoj i Slovačkoj troše više od 20% dohotka na energiju, uključujući grejanje i transport.\nKako bi se ublažio rizik od odbacivanja poreskih reformi, sud je dao nekoliko preporuka, kao što su smanjenje drugih poreza i primena mera preraspodele.\nSud je saopštio da je analizu uradio kako bi doprineo raspravi o cenama energije i klimatskim promenama, posebno imajući u vidu predstojeću reviziju Direktive o energetskom oporezivanju.\nKonkurs za sanaciju divljih deponija\nTeški kamioni ugrožavaju Zrenjanin


Koliko su mobilni telefoni zaista opasni – Volim Podgoricu\nHome / ŽIVOT + / Zdravlje / Koliko su mobilni telefoni zaista opasni\nRizici po zdravlje usljed upotrebe mobilnih telefona još uvijek nijesu u potpunosti sagledani.\nS druge strane, kada je mobilni telefon uključen a ne koristi se, već se nalazi “u stanju mirovanja”, orijentaciono na svakih 15 minuta pošalje po jedan kratak signal najbližoj baznoj stanici, koja ga registruje po posmatranoj lokaciji.\nTokom razgovora svaki mobilni telefon emituje različite vrijednosti radiofrekfencijskog zračenja u zavisnosti od kvaliteta samog telefona, ali i od položaja u odnosu na antene baznih stanica mobilne telefonije.\nUkoliko su antene baznih stanica bliže, zračenje mobilnih je manje i obrnuto. Tokom noći kada nam mobilni nijesu potrebni treba ih staviti što dalje od glave.


NovaEnergija.net » besplatni pozivi besplatni pozivi – NovaEnergija.net\nHome Tags Posts tagged with "besplatni pozivi"\nNakon terorističkih napada u Parizu, Google je omogućio besplatne telefonske pozive ka Francuskoj putem Hangouts servisa.\nFacebook je prethodnih dana aktivirao Safety Check opciju koja omogućava korisnicima da brzo pronađu i kontaktiraju prijatelje koji se nalaze na područjima na kojima su se odigrali teroristički napadi kako bili sigurni da su dobro. Takođe, putem ove opcije možete obavestiti svoje prijatelje gde se nalazite, piše 9to5Google.\nHangouts aplikacija je besplatna i može se preuzeti sa Google Play i App Store prodavnica. Takođe, možete koristiti Hangouts za međunarodne pozive direktno iz vašeg web pregledača na adresi hangouts.google.com.\nBesplatni pozivi ka Francuskoj putem Hangouts servisa was last modified: November 15th, 2015 by Jelena Jovičić


Govedarica: Dodik je promoter hrvatskih interesa u BiH :: Semberija INFO ::\nGovedarica: Dodik je promoter hrvatskih interesa u BiH\nMilorad Dodik je opet pokazao da je jedini promoter hrvatskih nacionalnih interesa u Bosni i Hercegovini. a koji ne dolazi iz reda hrvatskog naroda – kazao je danas član Predsjedništva Srpske demokratske stranke Vukota Govedarica reagujući na poslednje Dodikove izjave.\n„Zašto je to tako i zbog čega Dodik godinama pravi ili pokušava da napravi određene ustupke prema Draganu Čoviću to ne bih apostrofirao. Znam samo da je to u potpunosti nepotrebno sa aspekta nacionalnog interesa srpskog naroda koji živi u Bosni i Hercegovini“ – istakao je Govedarica.\nOn je naglasio da je pogrešno rješavati pojedinačno nacionalana pitanja u domenu izmjena Dejtonskog mirovnog sporazuma.\n„Samim tim, Srpska demokratska stranka je viđenja da pitanje izbora autentičnih predstavnika jednog od naroda u BiH, kako to Dodik i Čović vole da kažu u ovom slučaju, treba rješavati izbornim zakonom Federacije BiH, a ne izbornim zakonom Bosne i Hercegovine. Sva sporna pitanja između Bošnjaka i Hrvata treba rješavati vašingtonskim sporazumom, tako da srpski narod nema nikakve potrebe da remeti svoju ustavnu poziciju. Promovisanje nekog trećeg entiteta ili, u ovom slučaju, izbornog zakona može samo da napravi štetu Republici Srpskoj“ – kazao je član Predsjedništva SDS-a.\nGovedarica je rekao da Izbornim zakonom Bosne i Hercegovine treba rješavati pitanje sprečavanja izbornih prevara i raznih vidova manipulacija kao i sva druga pitanja političkog primitivizma i beskrupulozne bahatosti koju smo na proteklim parlamentarnim izborima imali priliku da vidimo.\n„Nikada u istoriji Republike Srpske, niti jedan njen visoki funkcioner nije sebi dao za pravo da se zalaže za interese naroda kojem ne pripada, a da pri tom zanemaruje interese naroda iz koga dolazi i zbog toga pozivamo srpskog člana Predsjedništva BiH da takve lične potrebe obuzda“ – istakao je Govedarica.\n„Zašto bi jedan Srbin, ako to zaista jeste, imao suštinsku potrebu da energično u kontinuitetu lobira za interese hrvatskog naroda u BiH imajući u vidu da otvorena pitanja bošnjačko-hrvatskih odnosa trebaju da rješavaju oni narodi koji su za to pozvani?“ – zaključio je Govedarica.


pink.rs | Ponovo otvoreni restorani i prodavnice u Hongkongu\nPonovo otvoreni restorani i prodavnice u Hongkongu\nHongkonška liderka Keri Lam izjavila je da njena administracija nema planove da koristi 'vanredne mere iz kolonijalne ere' za uvođenje novih zakona, nakon vikenda nasilnih protesta.\nUprkos nasilju i prvom sukobu kineskih trupa stacioniranih na toj teritoriji i demonstranata, Lamova je rekla da je Hongkong spreman da reši situaciju, prenosi Rojters.\nNjena izjava je usledila nakon što je Azijski finansijski centar ponovo počeo da radi, kao i nekoliko linija metroa koje nisu radile zbog delimično oštećene infrastrukture tokom demonstracija.\nKeri Lam je izjavila da je, zbog protesta koji traju nekoliko meseci, broj turista naglo opao, kao i da će to dovesti do pada ekonomskih pokazatelja u trećem kvartalu ove godine.\n- Prvih šest dana oktobra, tokom takozvanog odmora Zlatne nedelje, prepolovljen je broj posetilaca u Hongkongu - navela je Lam i dodala da je najviše pogođeno oko 600.000 ljudi u trgovini, ugostiteljstvu i turizmu.\nKeri Lam, koja je rekla da mora služiti i centralnoj vladi u Pekingu i narodu Hongkonga, bila je prošle nedelje u Pekingu povodom proslave Nacionalnog dana 1. oktobra, povodom 70 godina od osnivanja NR Kine.\nUpitana pod kojim okolnostima bi zatražila od Pekinga pomoć da zaustavi proteste, rekla je da bi Hongkong trebalo da bude u stanju da samostalno pronađe rešenja za upravljanje krizom.\n- Ne mogu vam sada kategorički reći pod kojim ćemo okolnostima raditi dodatne stvari, uključujucći... pozivanje centralne vlade da pomogne * rekla je Keri Lam.\nVišemesečni protesti koji su počeli zbog spornog zakona kojim se omogućava da građanima Hongkonga bude suđeno u centralnoj Kini, prošireni su na zahteve za više demokratije i autonomije te kineske teritorije i prerasli u sukobe s policijom, što je kulminiralo ranjavanjem dva tinejdžera.\nU centru grada su bili zatvoreni restorani, tržni centri, banke i kacelarije brojnih firmi, a demonstranti su uništavali metro stanice, ali i delove zgrada koje u kojima je smeštena gradska i državna administracija.


RUTINA DENVERA PROTIV MAJAMIJA: Jokićevo slabije veče ipak obeležile nove MAGIJE (VIDEO)\nTripl-dabl Lebrona Džejmsa u pobedi Lejkersa.\nPrethodne noći u NBA ligi odigrano je šest utakmica, a na terenu se od srpskih košarkaša našao samo Nikola Jokić. Centar Denvera je u pobedi Nagetsa nad Majamijem zabeležio nešto slabiji učinak nego obično, ali je opet imao nekoliko maestralnih poteza.\nTim iz Kolorada je na svom terenu savladao Majami rezultatom 109:89 (29:28, 29:20, 31:21, 20:20), a Nikola Jokić je na terenu proveo nešto manje od 23 minuta. Za >> Pročitaj celu vest na sajtu SrbijaDanas.com << to vreme srpski centar je uspeo da upiše devet poena, po pet asistencija i skokova, kao i po jednu blokadu i ukradenu loptu. Ipak, bez obzira na slabiji poenterski učinak, magija snažnog Somborca ni ovaj put nije izostala.\nŠto se ostalih utakmica tiče, interesantno je bilo u Šarlotu gde su Hornetsi posle prosužetka sa 122:120 savladali Indijanu. Pejsersi nikako nisu imali rešenje za raspoloženog Devontea Grejama koji je meč završio sa 35 poena, dok su se kod gostiju istakli Ti Džej Voren sa 33 i Malkolm Brogdon sa 31 ubačenim poenom.\nLebron Džejms je u pobedi Lejkersa nad Čikagom (118:112) upisao tripl-dabl učinak. "Kralj" je na gostovanju Bulsima uspeo da ostvari učinak od 30 poena, 11 asistencija i deset skokova.\nEkipa Bostona je rezultatom 119:113 savladala Klivlend u gostima, a fenomenalan je bio Gordon Hejvord koji je postigao 39 poena.\nŠarlot - Indijana 122:120 pp.\nČikago - LA Lejkers 112:118


Izlečena beba koja se u prvoj nedelji života zarazila koronom - JuGmedia\nIzlečena beba koja se u prvoj nedelji života zarazila koronom\nBeba koja se u prvoj nedelji života zarazila korona virusom, uspešno je izlečena u Kliničkom centru Niš, potvrdila je koordinatorka dečije kovid bolnice i direktorka Klinike za dečiju hirurgiju KC Niš Anđelka Slavković.\nSlavkovićeva je podsetila da su bebu staru samo sedam dana sa simptomima virusa kovid 19 u KC Niš doveli roditelji, kao i da je nakon toga laboratorijski potvrđen virus kod bebe, koja je zadržana na bolničkom lečenju.\n„Beba nije bila u teškom stanju, redovno je primala terapiju, bila je dobro sve vreme i testovi su pokazali posle dve nedelje da nema nikakvih tegoba i da je negativna”, kazala je doktorka Slavković i dodaje da je jedino uzrast bio problematičan, prenosi TV Pink.\nPrema njenim rečima, u KC Niš su se protekle nedelje porodile tri trudnice pozitivne na koronavirus, da su te bebe negativne na virus, a iščekuje se porođaj još jedne trudnice iz Preševa, koja je trenutno smeštena u odvojenom delu na ginekologiji i za sada je u dobrom stanju.\nKako je navela doktorka Slavković, u KC Niš trenutno nema dece pozitivne na virus kovid 19, a u bolnici se nalazi četvoro sa respiratornim simptomima.\n„Svu decu koja imaju respiratornu simptomatologiju, bez obzira na to što su njihovi testovi na koronu negativni, tretiramo drugačije, uvek smo na oprezu, jer ipak testovi nisu pouzdani u potpunosti”, kazala je ona.\nUskoro pokretna apoteka za meštane okolnih sela\nNa inicijativu meštana naselja Palilula, Pantelej i Crveni Krst, grad Niš dobiće pokretnu apoteku koja će se određenim danima kretati po naseljima,…


KCB - muzički program u februaru 2021. - Dan u Beogradu\nNaslovna » Izlasci » Muzika » Klasika » KCB – muzički program u februaru 2021.\nKCB - muzički program: Dragoš Holclajtner\nKCB – muzički program u februaru 2021.\nAh Neša 1. februar 2021. Klasika Postavite komentar\nMuzički program Kulturnog centra Beograda, u februaru mesecu 2021, ponovo će se odvijati, uz prisustvo ograničenog broja posetilaca.\nU februaru mesecu, u Galeriji Artget (Trg republike 5/I) planirana su četiri koncerta istaknutih domaćih muzičara.\nMilan Savić, Uki Ovaskainen i Ana Radovanović\nNa prvom Koncertu u Galeriji u ponedeljak 1. februara od 20.00, nastupiće saksofonista Milan Savić i pijanista Uki Ovaskainen sa gošćom Anom Radovanović.\nOsim kompozicija za saksofon Glazunova i Žolivea koje su već dobro poznate našoj publici, izvešće i gotovo zaboravlјenu sonatu francuske autorke Fernand Dekruk, koja tek u poslednje vreme dobija zasluženu pažnju i mesto na koncertnom repertoaru.\nAleksandar Ružičić i Tea Dimitrijević\nU ponedelјak, 8. februara od 20.00, nastupiće flautista Aleksandar Ružičić i pijanistkinja Tea Dimitrijević, koji su tokom svojih bogatih karijera posebno bili posvećeni promociji domaćeg stvaralaštva.\nOvog puta su napravili odabir kompozicija za flautu srpskih autora Milojevića, Josifa, Stojadinović-Milić, Marić, Petrovića i Adžića. Koncert je podržao SOKOJ.\nU subotu, 13. februara od 20.00, nastupiće pijanista Leo Borisavlјević, koji je trenutno na usavrašavanju u Augzburgu.\nU Galeriji Artget nastupao je i kao solista i kao deo kamernog ansambla letnje radionice Colluvio. Program njegovog resitala čine dela Skarlatija, Betovena, Šuberta i Šopena.\nPijanista Dragoš Holclajtner je program svog resitala koji će održati u Galeriji Artget, ponedelјak, 22. februara od 20.00, bazirao na delima romantičarskih kompozitora i pijansita Johanesa Bramsa i Roberta Šumana.\nUlaz na sve koncerte je slobodan, dok je broj publike ograničen na 20 posetilaca. Prijave i rezervacije su moguće e-mejlom na damjana.njegic@kcb.rs ili telefonom na 011/2622-058 do 12.00 na dan koncerta.\nOni koji ne budu u prilici da prisustvuju koncertu, moći će da poslušaju snimak istog, koji će biti objavlјen na YouTube kanalu Kulturnog centra Beograda. (danubeogradu.rs)\nTagovialeksandar ružičić ana radovanović dragoš holclajtner galerija artget izlasci kcb klasika koncerti leo borisavljević milan savić muzika tea dimitrijević uki ovaskainen za dž zima u beogradu\nPrethodni Bez struje i bez vode u Beogradu, 1. februar 2021.\nSledeći Pozorišni repertoari – februar 2021.


Završena izgradnja Dedinja 2, otvaranje do kraja godine\nTanjug 9. avgusta 2021. 13:07\nBEOGRAD – Izgradnja novog krila kardiovaskularne klinike „Dedinje“ građevinski je završena, u toku je nabavka opreme i očekuje se da bi objekat mogao da krene sa radom do kraja godine.\nNovi objekat ukupne bruto površine oko 14.000 metara kvadratnih nalazi se sa zadnje strane postojećeg, a direktno spojeni po spratovima činiće jedinstvenu prostornu celinu, prenosi Beobuild.\nRadovi na izgradnji novog krila počeli su na leto 2019. godine, a po vrednosti investicije predstvalja jedan od najvećih građevinskih projekata u sektoru zdravstva.\nInsititut za kardiovaskularne bolesti „Dedinje“ jedan je od nosioca bolničke i nastavne funkcije u kardiohirurgiji, a trenutno se nalazi u zgradi koja pokriva oko 8.800 metara kvadratnih.\nDogradnja novog objekta predstavlja značajno proširenje bolničkih kapaciteta, koji će uz najmoderniju tehničku i medicinsku opremu, imati dodatnih 108 ležajeva za prijem korisnika klinike.\nU suterenu objekta nalaziće se garaža za službena vozila, garderoba za 600 zaposlenih, centralna apoteka sa pratećim prostorijama, kao i tehničke prostorije (čileri, kompresori, vakuum i kiseoničke stanice). Prizemlje sadrži centralnu čekaonicu, kardiološko odeljenje poliklinike – 12 ambulanti, vaskularno odeljenje poliklinike – šest ambulanti, magnetnu rezonancu, dve ambulante za kardiohirurgiju i prateće prostorije.\nNa prvom spratu pored odeljenja za transfuziju, labaratorije i centralne sterilizacije, izgrađena je i seminarska sala za nastavnu funkciju.\nNa višim spratovima nalaziće se smeštajni kapaciteti sa 108 ležajeva i centralnom anesteziološkom pripremom za sve operacione sale.\nNa drugom spratu nalaziće se 25 kreveta intenzivne nege, opreacioni blok sa 4 kardiohirurške sale od kojih je jedna hibridna za plafonskim angio uređajem, kao i anestezioloska priprema pacijenata.\nTreći sprat će posedovati odeljenje postoperativnog lečenja sa 43 kreveta (bolesničke sobe su projektovane kao dvokrevetne i trokrevetne), administrativni deo, lekarske radne sobe i tehničku službu – soba centralnog nadzora i upravljanja.\nNa četvrtom spratu smešteno je odeljenje preopreativne pripreme sa 43 kreveta i restoran sa osoblje Instituta.\nPlanovi predviđaju da se nakon izgradnje novog krila pristupi rekonstrukciji postojećeg, čime će biti kompletiran čitav projekat. Ukupna vrednost investicije iznosi preko 42 miliona evra, od čega više od 27 miliona ide na izgradnju i opremanje novog krila, dok će ostatak biti utrošen na rekonstrukciju postojeće zgrade.\nIzvođač radova je građevinska kompanija “WD Concord West” iz Beograda.\nMilica Dabović otvorila CarGo kosarkasku biznis ligu\nIndustrijska proizvodnja u BiH pala u avgustu za 1,4 posto\nKurs dinara sutra 117,5754 za evro\nOštar pad Impol Sevala, BELEX indeksi u…


RTCG - Radio Televizija Crne Gore - Nacionalni javni servis :: Svijet :: Britanske granice nijesu spremne za Bregzit\nPARLAMENTARNI IZVJEŠTAJ 14. 02. 2018. 11:35 >> 11:40 0\nBritanske granice nijesu spremne za Bregzit\nBritanske granice i imigracioni sistem nijesu pripremljeni za Bregzit, ističe se u danas objavljenom parlamentarnom izveštaju.\nOdlaganje vlade da predstavi imigracioni plan tzv. Bijeli papir, nesigurnosti i smanjenje sredstava su razlozi koji dovode do nespremnosti, navedeno je u izvještaju, prenijela je agencija Rojters.\nKancelarija premijerke Tereze Mej saopštila je da razmatra različite opcije za imigracioni sistem poslije izlaska Velike Britanije iz EU i da će osnovne planove predstaviti "kada budu gotovi".\n"Više od godinu dana, vlada još nije predstavila glavne detalje o registraciji sadašnjih (EU) stanovnika", piše u izvještaju.\nOdlaganje vlade da predstavi plan registracije stanovnika drugih nacionalnosti i tranzicionog perioda onemogućava graničnim i imigracionim zvaničnicima da urade dobro svoj posao, upozoreno je u izvještaju britanskog parlamenta.\nMej je rekla da će evropski građani, koji dođu u Britaniju poslije Bregzita sljedeće godine, možda izgubiti neka prava, što je dovelo do neslaganja sa zvaničnicima EU zbog odnosa Britanije prema tim građanima tokom tranzicionog perioda, navela je britanska agencija.\nMej traži još vremena za dogovor sa EU\nBregzit bi najviše ugrozio Njemačku


Predsednica opštine Gračanica najoštrije je osudila jučerašnji incident u blizini Gračaničkog jezera - Radio Kosovska Mitrovica\nPredsednica opštine Gračanica najoštrije je osudila jučerašnji incident u blizini Gračaničkog jezera\n2. May 2022, 16:50\nPredsednica opštine Gračanica Ljiljana Šubarić najoštrije je osudila jučerašnji incident u blizini Gračaničkog jezera kada je iz vatrenog oružja pucano na grupu srpskih mladića i devojaka.\n„U ime opštine Gračanica, svih građana i svoje lično ime najoštrije osuđujem brutalan, ničim izazvan, oružani napad na srpske mladiće i devojke kraj Gračaničkog jezera, u kome su teže posledice izbegnute zahvaljujući hrabrosti policajca goranske nacionalnosti koji je odgovorio na napad”, stoji u saopštenju predsednice opštine Gračanica.\nŠubarić je ukazala da “23 godine nakon sukoba na Kosovu i dalje traje otvorena sezona lova na srpsku nejač, što je posledica zapaljive retorike albanskih političara iz Prištine, koji su spremni da žrtvuju mir zarad jeftinih političkih poena”.\nOna je pozvala sve nadležne institucije, pre svega, KFOR, EULEKS, ali i kosovsku policiju da najhitnije procesuira i primereno kazni napadače na našu decu i time pošalje poruku da nasilje nema mesta među našim građanima.\nŠubariće je uputila poziv i međunarodnim predstavnicima da iskoriste svoj autoritet i stanu u zaštitu srpskog naroda, a vlastima u Prištini ukažu na štetnost antisrpske histerije koju izazivaju svojim delovanjem.


Kosmetski Srbi ponovo optužili predsednika Pokreta Snaga Srbije\nBEOGRAD - Predsednik Srpskog nacionalnog veća severnog Kosova i Metohije Milan Ivanović izjavio je juče da je predsednik Pokreta snaga Srbije (PSS) Bogoljub Karić nosilac albanskog lobija u Srbiji.\nParafrazirajući bivšeg komunističkog funkcionera Azema Vlasija - da bi, "kada bi bilo više ljudi kao što je Bogoljub Karić, za Srbe bilo bolje", Ivanović je na konferenciji za novinare, kao argument svojih navoda, pomenuo i to da Karić vodi biznis i ima dobru saradnju sa Ekremom Lukom, glavnim protagonistom nezavisnog Kosmeta i osnivačem "Oslobodilačke vojske Kosova".\nI predsednik Izvršnog odbora SNV Momir Kasalović rekao je da među srpskim političarima ima onih koji zastupaju ideju da se bez Kosmeta može, a među njima su Karić, Čedomir Jovanović i Nataša Mićić. Kasalović je od srpske vlade zatražio da ispita sve okolnosti pod kojima je Karić prodao Ekremu Luki mrežu Mobtela na Kosovu i Metohiji.\nZa poslednje dve nedelje, podsetimo, ovo je treća (gotovo istovetna) optužba izrečena na račun lidera PSS-a. Poslanik u Skupštini Srbije Srpskog demokratskog pokreta obnove Bogoljub Pejčić i predsednik zajednice srpskih opština na Kosmetu Marko Jakšić upozorili su, u odvojenim izjavama, da u parlamentu postoji "šiptarski lobi koji udruženim prljavim novcem pokušava da destabilizuje parlament, sruši vladu i tako Srbiju, u sudbonosnim mesecima za status Kosova i Metohije, ostavi bez pregovarača".\nPSS: Vlast hoće da proda Kosovo\nPortparol PSS Dejan Mileković juče je ocenio da "najnovija izjava Milana Ivanovića samo potvrđuje ono na šta upozorava PSS da aktuelna vlast priprema prodaju Kosova i Metohije". "Zato nije slučajno da Marko Jakšić i Milan Ivanović proglašavaju Bogoljuba Karića za šefa albanskog lobija. Karić već godinu i po dana upozorava da u vrhu srpske vlasti sede ljudi koji, u sprezi sa albanskim lobijem, direktno rade na stvaranju nezavisnog Kosova i velike Albanije na tlu Srbije", navodi se u pisanoj izjavi Milekovića. On ističe da su "to isti oni ljudi koji su razbili SRJ, a sada progonom Crne Gore od Srbije puštaju Kosovo niz vodu i pripremaju njegovu predaju Albancima u ruke, pod pokroviteljstvom Vojislava Koštunice".


Finansiranje predsedničke kampanje: šta se sme, šta se ne sme – Izbori\nFinansiranje predsedničke kampanje: šta se sme, šta se ne sme\nKoliko će novca dobiti pobednik izbora, a koliko ostali učesnici, da li je bila dozvoljena “kampanja pre kampanje” i šta je novo doneo prošlogodišnji Zakon o oglašavanju, kada je o izbornoj kampanji reč.\nNakon što je, posle niza peripetija, Republička izborna komisija proglasila 11 kandidatura za predsedničke izbore 2. aprila, konačno je postalo poznato i koliko će para iz budžeta ići svakom kandidatu. Suma novca određena za predsedničke izbore nalazi se “rasuta” u Zakonu o budžetu za 2017. (pod šifrom 7055 – Izbori za predsednika Srbije); kada se sve sabere, predsednički izbori koštaće građane Srbije milijardu i 813 miliona dinara, od čega je 641,8 miliona namenjeno izbornoj kampanji (pod nazivom “dotacije nevladinim organizacijama”).\nOva brojka za kampanju takođe je zakonom određena – član 20 Zakona o finansiranju političkih aktivnosti kaže da se za troškove izborne kampanje obezbeđuje 0,07 odsto poreskih prihoda budžeta Republike Srbije. U 2016. poreski prihodi su bili 916,8 milijardi, pa 0,07 odsto od toga iznosi tačno 641 milion i 760 hiljada dinara.\nOd ostatka novca, do pomenutih 1,81 milijardi, najviše odlazi za budžet Narodne skupštine i njene stručne službe (1,1 milijarda), potom za budžet Upravnog suda (28,2 miliona) i za Agenciju za borbu protiv korupcije (12,6 miliona).\nDakle, predsednički kandidati će podeliti 641,8 miliona za izbornu kampanju. Član 21 pomenutog Zakona o finansiranju političkih aktivnosti nalaže da se polovina ove sume ravnomerno raspodeli svim kandidatima u prvom krugu. Dakle, svaki kandidat će dobiti 29 miliona i 171 hiljadu dinara, pod uslovom da osvoji najmanje jedan odsto glasova na izborima.\nAko u tome ne uspe, mora državi da vrati sav iznos koji je dobio, a ako to ne uradi, država će se naplatiti iz jemstva koje je svaki kandidat dužan da položi (novac, bankarska garancija, državne hartije od vrednosti, ili stavljanje hipoteke – sve u visini sredstava koje je država opredelila svakom kandidatu).\nPreostala polovina novca ide kandidatu koji pobedi u prvom krugu izbora, a ako bude drugog kruga, tih oko 321 milion dinara dele se podjednako na oba kandidata koja prođu u drugi krug. Prema tome, pobednik predsedničkih izbora 2017. godine može iz budžeta dobiti najmanje 189,6, a najviše 350 miliona dinara (ako pobedi u prvom krugu).\nPrema Zakonu o fininasiranju političkih aktivnosti, sredstva namenjena kampanji uplaćuju se u roku od pet dana od dana proglašenja svih izbornih lista. U skladu s tim, kandidati za predsednika trebalo bi da su novac iz javnih izvora dobili najkasnije 22. marta.\nIzmenama ovog zakona iz 2014, političkim subjektima (stranke, koalicije, grupe građana) je omogućeno da finansiraju izborne kampanje i iz sredstava iz javnih izvora koje dobijaju za svoj redovan rad (nedozvoljeno pre izmena zakona), što olakšava kandidatima iza kojih stoje poslanici ili odbornici da “premoste” period do uplate novca za kampanju.\nKandidati koji takvu podršku nemaju, oslanjaju se na finansiranje iz privatnih izvora. Po zakonu, jedno fizičko lice može dati političkom subjektu za kampanju najviše 20 prosečnih mesečnih zarada u toku jedne godine, dok je ograničenje za pravno lice 200 prosečnih mesečnih zarada.\nDa li je zabranjena kampanja pre kampanje: Imajući sve ovo u vidu, postavlja se pitanje koje su često postavljali i Aleksandar Vučić i drugi pripadnici vladajuće koalicije u različitim oblicima, a suština se svodila na sledeće: ko i kako finansira kampanje pre raspisivanja izbora, što je zabranjeno?\nI zbilja, Vuk Jeremić je sa svojim tribinama i reklamiranjem po društvenim mrežama počeo još sredinom januara; Saša Janković je održao konvenciju u Hali sportova na Novom Beogradu 19. februara, a Aleksandar Vučić je svoj spot sa avionom promovisao na društvenim mrežama četiri dana ranije, još i pre nego što ga je Glavni odbor SNS-a proglasio za svog kandidata.\nTu ponovo dolazimo na teren Zakona o finansiranju političkih aktivnosti, koji nigde ne zabranjuje da se kandidati promovišu i snimaju spotove i pre zvaničnog početka kampanje. Zakon ovaj period uopšte ne razmatra, niti se bilo koja odredba odnosi na “kampanju pre kampanje”: po njegovim odredbama (stav 2), “‘izborna kampanja’ je skup aktivnosti političkog subjekta od dana raspisivanja izbora do dana proglašenja konačnih rezultata izbora”.\nDakle, šta se događalo pre raspisivanja izbora uopšte nije predmet ni ovog, niti bilo kojeg drugog zakona. Jer, kaže ovaj zakon šta se ne sme (član 12), i taksativno navodi da je finansiranje političkog subjekta zabranjeno od “stranih država; stranih fizičkih i pravnih lica, osim međunarodnih političkih udruženja; anonimnih darodavaca; javnih ustanova, javnih preduzeća”, i tako dalje, ali šta se događa sa pojedincima? Politički subjekti su, da ponovimo, političke stranke, koalicije i grupe građana, a ne pojedinci, a kampanja ne postoji dok se ne raspišu izbori – šta rade pojedinci pre raspisivanja izbora i ko ih plaća, nije tema zakona.\nSa druge strane, u članu 23 stoji odredba, koja kaže da se “na svako iznajmljivanje termina u medijima primenjuju propisi i pravila kojima se uređuje postupanje medija u izbornoj kampanji”. A nešto slično govori i Zakon o oglašavanju, koji kaže da se izborne kampanje i druge promotivne aktivnosti političkih organizacija ”vrše u skladu sa propisima koji uređuju izbore, kao i propisima koji uređuju elektronske medije”.\nTako dolazimo do Zakona o elektronskim medijima, koji u odeljku Opštih obaveza pružalaca medijske usluge, u članu 47 kaže da je pružalac medijske usluge dužan da “poštuje zabranu političkog oglašavanja van predizborne kampanje, a u toku predizborne kampanje da registrovanim političkim strankama, koalicijama i kandidatima obezbedi zastupljenost bez diskriminacije”.\nIako je ovde upotrebljen neprecizan i drugačiji termin (“predizborna” umesto “izborna kampanja”) u odnosu na Zakon o finansiranju političkih aktivnosti, jasno je da je reč o istoj stvari. Dakle, zabranjeno je političko oglašavanje van kampanje.\nDa li su, onda, Vučić, Janković i Jeremić prekršili zakon reklamirajući se na internetu pre raspisivanja izborne kampanje? Nisu, jer ih nisu prikazivali na televiziji, već po društvenim mrežama i Jutjub kanalima. A društvene mreže nisu medij. Ili, kako to kaže član 30 Zakona o informisanju i medijima, “mediji, u smislu ovog zakona nisu: platforme, poput internet foruma, društvenih mreža i drugih platformi koje omogućavaju slobodnu razmenu informacija, ideja i mišljenja njenih članova, niti bilo koja druga samostalna elektronska publikacija, poput blogova, veb-prezentacija i sličnih elektronskih prezentacija, osim ako nisu registrovane u Registru medija”. A Tviter, Fejzbuk i Jutjub svakako nisu registrovani tamo.\nDakle, sve što smo gledali do 2. marta nije podlegalo nikakvim pravilima koja uređuju izborne kampanje. Ono što se potroši u toku izborne kampanje podložno je kontroli Agencije za borbu protiv korupcije, pošto je svaki politički subjekat dužan da u roku od 30 dana od objavljivanja konačnih rezultata izbora Agenciji podnese izveštaj o troškovima izborne kampanje.\nIzveštaj o troškovima izborne kampanje objavljuje se na veb-sajtu Agencije, pa tako možemo saznati da je, Srpska napredna stranka u kampanji za parlamentarne izbore 2016. potrošila 262,7 miliona dinara iz javnih izvora, 351 milion iz sopstvenih (plus još 150 miliona kredita dignutih kod AIK banke).\nTroškovi oglašavanja SNS iznosili su 633,2 miliona dinara (za TV oko 475 miliona), ali skoro nigde nisu navedeni troškovi dizajna i distribucije za plakate i letke, dizajna i štampu bilborda. Takođe, osim u dva slučaja (Pirot 70 hiljada dinara i Beograd 3,7 miliona dinara), nigde nema troškova zakupa prostora za mitinge, a bilo ih je ukupno 79: uvek su navedeni samo putni troškovi i ništa drugo. Stoga, ne deluje da su ovi izveštaji o troškovima dosta verodostojni.\nZakon o oglašavanju i nove mogućnosti: Međutim, postoji jedan zakon koji nije bio na snazi tokom prethodne izborne kampanje, a sada jeste, a za koji deluje da se krši “na angro” – reč je o Zakonu o oglašavanju.\nZanimljiva je predistorija donošenja ovog zakona. Prvobitna namera zakonodavca bila je da se novim zakonom pokrije samo komercijalno oglašavanje, pa je izričito bilo planirano da je oglašivač samo ono lice “koje ima svojstvo trgovca, u skladu sa propisima koji uređuju trgovinu”.\nPredlog Zakona o oglašavanju imao je i odredbe poput “Zabranjeno je oglašavanje koje vrše lica koja nemaju svojstvo trgovca” i izričito je govorio da se odredbe zakona ne primenjuju “na izborne kampanje i druge promotivne aktivnosti političkih organizacija”.\nAli, verzija koja je bila usvojena prošle godine potpuno je odstupala od ovakvog komercijalnog duha zakona. Jer, sada u zakonu izričito stoji da se odredbe ovog zakona primenjuju i na aktivnosti koje nemaju svojstvo oglašavanja (…), “kao što su izborne kampanje i druge promotivne aktivnosti političkih organizacija”. A to znači da je političkim organizacijama zabranjeno sve ono što je zabranjeno onome ko oglašava, na primer, kiselu vodu ili čokoladu.\nPa prema tome, “oglasnom porukom se ne sme izazivati mržnja ili netolerancija, zloupotrebljavati poverenje, odnos zavisnosti, lakovernost, nedostatak iskustva ili znanja i sujeverje primalaca oglasne poruke” (član 6), ili “zabranjeno je da oglasna poruka, neposredno ili posredno, podstiče diskriminaciju po bilo kom osnovu, a posebno po osnovu (…) političkog, seksualnog ili drugog opredeljenja” (član 8).\nJoš je veća zabava kada se pogleda član 11, koji zabranjuje obmanjujuće oglašavanje. “Obmanjujuće oglašavanje”, kaže ovaj član, “jeste svako oglašavanje koje na bilo koji način, uključujući način prikazivanja, obmanjuje ili je verovatno da će obmanuti primaoce oglasne poruke, koje zbog takve obmanjujuće prirode može da utiče na njihovo ekonomsko ponašanje ili koje zbog toga škodi ili je verovatno da će naškoditi konkurentu oglašivača”.\nIli, kada se pogleda član 14, koji dozvoljava uporedno oglašavanje (kojim se, posredno ili neposredno, identifikuje konkurent, odnosno njegova roba ili usluga) samo ako “ne omalovažava niti obezvređuje (…) oznake po kojima se konkurent prepoznaje ili izdvaja, njegovu robu ili usluge, aktivnosti ili okolnosti u kojima se konkurent nalazi”, i ako se “ne zloupotrebljava ugled konkurenta”. Zvuči poznato sve ovo?\nŠtaviše, za razliku od prethodnog Zakona o oglašavanju, koji je političko oglašavanje tek ovlaš pomenuo, i ostavio bez ikakve sankcije kršenje ovih odredbi, novi Zakon o oglašavanju eksplicitno kaže da će se pravno lice kazniti novčanom kaznom od 300 hiljada do dva miliona dinara ako postupi suprotno (između ostalog) članovima osam, 11 i 14. Odnosno, ako zloupotrebljava ugled konkurenta, omalovažava i obezvređuje aktivnosti ili okolnosti u kojima se konkurent nalazi.\nEto načina da se spoji lepo i korisno: da se napuni budžet, i da se iz medijske sfere eliminišu govor mržnje i svakovrsne uvrede.\nUstavni posao predsednika države je da kontroliše vladu #KratkeNogeDa li Vučić i ministri mogu na Kosovo bez dozvole Prištine?


NovaEnergija.net » Mišel Mon Mišel Mon – NovaEnergija.net\nHome Tags Posts tagged with "Mišel Mon"\nRevolucija u svetu nekretnina: Prodaja stanova u bitcoinima\nMišel Mon, tajkunka ili tzv. kraljica donjeg veša napravila je potpunu revoluciju u svetu nekretnina kada je oglasila svoj dom u Dubaiju na prodaju… u bitcoinima.\nOvo je prva nekretnina koja će biti kupljena virtuelnim novcem. Mišel, koja je postala milionerka nakon osnivanja brenda donjeg veša Ultimo sada je u dogovoru sa dečkom Dagom Baroumenom odlučila da proda imanje vredno 250 miliona dolara u Dubaiju koje uključuje dve četrdesetospratnice i veliki tržni centar.\nPrvih 150 stanova u kompleksu će biti oglašeni na prodaju i moći će da se plate isključivo bitcoinima. Kupci će moći da urede svoj novi dom koristeći usluge kompanije za dizajn koju takođe poseduje gospođica Mon, ali će i to morati da plate kriptovalutom.\nCena apartmana u kompleksu kreću se od 30 bitkoina, tačnije 133 hiljade dolara, pa sve do 85 bitkoina.\n“Neko vreme ulažem u kriptovalute, ovo nije ništa novo. Nudimo šansu ljudima koji su napravili značajan pomak da investiraju u nekretnine“, zaključuje ona.\nRevolucija u svetu nekretnina: Prodaja stanova u bitcoinima was last modified: September 7th, 2017 by Ivana Karanović


Stranke do novca preko satelitskih NVO\nIlustrativna fotografija, foto: blic.rs\nSrpske političke partije su odista veoma „kreativne“ kad je u pitanju netransparentno zavlačenje ruku u džepove građana. Iako je takva koruptivna praksa starija od višepartizma i demokratije jer joj koreni sežu još u vreme Miloševićevog režima, danas je ona mnogo pogubnija jer se događa pod plaštom pravne države, demokratije i evropskih vrednosti.\nList „Danas“ objavio je, pozivajući se na dokument dobijen od izvora bliskih Demokratskoj stranci, da su aktivisti vojvođanskih odbora Demokratske omladine aprila 2009. dobili pisani nalog da osnivaju “satelitske” NVO, da ih registruju kao nestranačke omladinske klubove i da konkurišu za novac za projekte iz budžeta Srbije i evropskih fondova.\nTe godine su čak organizovani i seminari u Andrevlju na Fruškoj gori o osnivanju takvih “satelitskih” nevladinih organizacija, kao i o tome kako praviti projekte i konkurisati za državni i novac drugih donatora.\nDirektiva partijske centrale urodila je plodom jer je u poslednje dve godine niklo više od tuceta takvih NGO-a, odnosno, “omladinskih klubova”.\nSagovornik Radija Slobodna Evropa je bivši član rukovodstva Demokratske omladine Vojvodine, koji, kako je rekao, zbog sopstvene sigurnosti nije želeo da mu se objavi ime, a ovo je njegovo svedočanstvo o pomenutim fruškogorskim seminarima i tim fantomskim nevladinim organizacijama.\n"Bio sam na prvom od tri seminara koji su organizovani u Andrevlju kao omladinac iz redova Demokratske omladine."\nRSE: Po čijoj instrukciji su organizovani ti seminari?\n"Po instrukciji Pokrajinskog odbora."\nRSE: Koje stranke?\nRSE: Šta je cilj instrukcije da podmladak Demokratske stranke osniva nevladine organizacije koje treba da prikriju da imaju veze sa partijom?\n"Pa, zbog aplikacije za sredstva iz budžeta – što iz državnog, što pokrajinskog, ali prvenstveno iz pokrajinskog."\nRSE: I jesu li te “nevladine organizacije” aplicirale za novac?\n"Aplicirale su za novac i ti projekti su realizovani."\nRSE: Koliki su iznosi koje su dobijale iz budžeta?\nRSE: U nazivima tih organizacija je kovanica “omladinski klub” plus ime grada?\n"Da, “omladinski klub”, pa onda ime opštine ili grada. Cilj je bio da se taj naziv ne poveže sa Demokratskom strankom."\nIz uvida u Agenciju za privredne registre belodano je da su ovlašćeni zastupnici velike većine tih omladinskih klubova po Vojvodini, odnosno satelitskih nevladinih organizacija osnovanih po naređenju Demokratske stranke, istovremeno funkcioneri ili aktivisti te partije, iako se na internet sajtovima tih klubova tvrdi da su nestranačke organizacije.\nEvo još jedne priče o ne odveć velikoj distanci vezi između nevladinih organizacija i partija. Na čelu gradske Agencije za evropske integracije je gospodin Darko Runjić, čovek iz Liberalno-demokratske partije.\nAgencija je početkom ove godine raspisala konkurs za projekte u oblasti održivog razvoja na teritoriji grada Beograda. Na konkurs se javila i nevladina organizacija “Academica", a o tome ko jeste i zašto, a ko nije dobio novac grada govori nam njen predsednik Aleksandar Đerić.\nĐerić: U jednom slučaju vidi se da su data sredstva organizaciji koja je politički nastrojena, što je i nedopustivo i zakonom zabranjeno.\n“U jednom slučaju vidi se da su data sredstva organizaciji koja je politički nastrojena, što je i nedopustivo i zakonom zabranjeno. Dakle, sa izuzetkom stranaka, ne mogu se iz budžeta finansirati organizacije koje se lažno predstavljaju kao nevladine, a koje promovišu ideologiju, u ovom slučaju ideologiju Liberalno-demokratske partije, i to za potrebe širenja te ideologije među studentima. To je, uzgred, Zakonom o univerzitetu zabranjeno. Na to smo ukazali i uputili pritužbu i Agenciji i Gradonačelniku i Sekretarijatu za finansije koji je izvršio taj deo budžeta, a takođe i budžetskoj inspekciji Ministarstva države uprave. Do danas smo dobili odgovor samo od Agencije za evropske integracije i saradnju sa udruženjima koji glasi da je sve bilo po propisu."\nRSE: Koja sporna organizacija je dobila ta sredstva?\nĐerić: Organizacija pod nazivom “Studentski liberalni klub”, koja se u javnosti predstavlja time da joj je cilj promocija ideja liberalizma. Na njihovom sajtu možete videti fotografije Čedomira Jovanovića i drugih ljudi LDP-a. Takođe, njihov istoimeni časopis je politički i partijski obojen, što je, kao što rekoh, i kršenje Zakona o univerzitetu. Po nama je nedopustivo da LDP koristi zakonsku mogućnost za formiranje udruženja građana tako što formira partijske ćelije na univerzitetu.\nRSE: Da li vi imate sumnju da je ta organizacija – Studentski liberalni klub – zapravo satelitska nevladina organizacija LDP-a?\nĐerić: Budući da je i direktor Agencije za evropske integracije iz LDP-a, kao i većina članova komisije na pomenutom konkursu, verujemo da je to zaista tako.\nU čijim džepovima završi novac koji dobijaju NGO i da li se u svrhe kojima je namenjen troši, trebalo bi da kontrolišu državni organi.\nIzigran duh nevladinih organizacija\nMilivoje Mihajlović, predstavnik Vlade Srbije za komunikaciju sa medijima za Radio Slobodna Evropa konkretizije šta je čija odgovornost u državi.\n“U Srbiji je od 2002. godine uvedena standardna klasifikacija, odnosno, budžetska linija 481. To su dotacije nevladinim organizacijama. Njima se sredstva dodeljuju isključivo putem konkursa. Za to je nadležno Ministarstvo za ljudska i manjinska prava, državnu upravu i lokalnu samoupravu. Kontrolu namenskog trošenja sredstava sprovode budžetska inspekcija i Državna revizorska institucija. Koliko ja znam, budžetska inspekcija redovno kontroliše, a Državna revizorska institucija je nezavisan organ, tako da nemam uvida u to koliko kontrolišu, ali znam da imaju obavezu da to kontrolišu”, kaže Mihajlović.\nMeđutim, iako zakonom predviđen, u srpskoj stvarnosti ne funkciioniše mehanizam kontrole trošenja sredstava odobrenih nevladinim organizacijama i udruženjima po famoznoj budžetskoj liniji 481, kaže za Radio Slobodna Evropa Stevan Lilić, predsednik udruženja “Pravnici za demokratiju”.\n"Niti su doneti odgovarajući podzakonski akti da se obezbede konkursi za ta budžetska sredstva, niti postoji odgovarajuća javnost u radu – korupcija prosto buja i cveta”, ističe Lilić i upozorava da zbog toga vlada i vladajuća koalicija u Srbiji jako gube kredibilitet, naročito u odnosu na EU, jer su nas „pročitali”.\n“Data je”, kaže naš sagovornik, “velika diskrecija raznim ministarstvima u pogledu dodeljivanja sredstava iz te budžetske linije 481. Možemo reći da ne postoji nikakva kontrola u pogledu trošenja dinara poreskih obveznika. Razume se da je država u savremenom demokratskom društvu obavezna da finansira i nevladin sektor, kao što, uostalom, finansira i opozicione stranke. Međutim, ovde se radi o jednoj prevarnoj nameri jer je sam zakon stvari definisao preširoko, tako da je izigran duh onoga što treba da budu nevladine organizacije”.\nPo rečima Lilića, zakon je u isti koš stavio nevladine organizacije u užem smislu reči sa drugim udruženjima.\n“Ne kaže se nevladin sektor nego je ta budžetska linija za udruženja. Imate onda i Srpsku pravoslavnu crkvu i verske zajednice kao udruženja”, pojašnjava Lilić i kao „fantastičan primer prevarne namere” ističe slučaj registrovanja Ujedinjenih regiona Srbije kao nevladine organizacije iako je to bez ikakve sumnje politička stranka.\nNa ovu koruptivnu praksu stranaka ukazuju i drugi kritičari, među kojima je i Aleksandar Popov, čelnik novosadskog Centra za regionalizam. On kaže da stranačke “nevladine organizacije” po logici korupcije i sukoba interesa imaju mnogo veću prohodnost do budžetskih sredstava i da kompromituju nezavisan nevladin sektor koji godinama vredno radi, ali uprkos tome teško dolazi do novca.